Akaroa is 'n klein hawedorp op die Banks-skiereiland in die administratiewe gewes Canterbury op die Suideiland van Nieu-Seeland. Die nedersetting met sowat 624 inwoners, waarvan sowat 'n derde afgetrede persone is, beskik oor 'n natuurlike seehawe wat deur vulkaniese heuwels omring word. Ongeag die feit dat die Britse seilskip HMS Britomart in 1840 haastig na die gebied uitgestuur is om die Nieu-Seelandse Suideiland onder die soewereiniteit van die Verenigde Koninkryk te plaas, het Franse setlaars 'n vergeefse poging aangewend om hier 'n Franse kolonie te stig wat aanvanklik as Port Louis-Philippe bekend gestaan het. Geografiese benamings soos straatname herinner nog steeds aan die Franse koloniste. Die gebied het voor 1840 ook as Wangaloa bekend gestaan. Die huidige naam kom uit die plaaslike Kāi Tahu Māoritaal en beteken letterlik "Lang Hawe". Vandag is Akaroa 'n gewilde toeristebestemming, en tydens die vakansie-seisoen styg die aantal bewoners tot meer as 7 000. Die belangrikste besienswaardighede is die Rooms-Katolieke parogiekerk St. Patrick, wat in 1864 ontstaan het, die Maison Langlois-Eteveneaux van 1843, die Anglikaanse St. Peter's-kerk wat in 1863 in die Nieu-Gotiese styl opgerig is en die ou doeanehuis uit die jaar 1863.


Walvisse is seesoogdiere van die orde Cetacea of Walvisagtiges wat nòg dolfyne – met ander woorde lede van die families Delphinidae of Platanistoidae – nòg seevarke is. Hulle is baie goed by 'n waterbestaan aangepas aangesien hulle 'n gladde spoelvormige liggaam het, terwyl die ledemate tot vinvormige strukture gewysig is. Die walvisse moet van tyd tot tyd na die oppervlak kom omdat hulle met behulp van longe asemhaal. Die blouwalvis is die grootste dier wat nog gelewe het. Daar word egter 'n aantal kleiner spesies aangetref wat meestal as dolfyne bekend staan. Die voortbestaan van walvisse word teenswoordig deur besoedeling en walvisjag bedreig. Walvisjag het daartoe gelei dat die meeste groot spesies in die Noordelike Halfrond uitgesterf het, hoewel hulle nog in relatief groot getalle in die Suidelike Halfrond voorkom. Hulle voortbestaan word nou egter ook in die suide bedreig. Walvisse is die soogdiere wat die beste by 'n bestaan in die see aangepas is. Anders as robbe kom hulle glad nie uit die water nie. 'n Gestrande walvis kan ook nie na die see terugkeer nie. Daar bestaan onsekerheid oor die klassifikasie van walvisse.


Edward, Prins van Wallis kan verwys na: Eduard II van Engeland (1301–1307) Eduard die Swart Prins (1330–1376) Eduard van Westminster (1453–1471) Eduard V van Engeland (1470–1483) Eduard van Middleham (1483–1484) Eduard VI van Engeland {1537–1547) Edward VII van die Verenigde Koninkryk (1841–1901) Edward VIII van die Verenigde Koninkryk (1910–1936)


Prinses Alice (Alice Maud Mary; 25 April 1843 – 14 Desember 1878) was die derde kind en tweede dogter van koningin Victoria van die Verenigde Koninkryk. As vrou van Ludwich IV, Groothertog van Hesse, was sy die Groothertogin van Hesse. Prinses Alice was die oumagrootjie van prins Philip, Hertog van Edinburg, die eggenoot van koningin Elizabeth II van die Verenigde Koninkryk. Sy was ook die ma van Aleksandra, die keiserin van Rusland, vrou van tsaar Nikolaas II van Rusland. Hierdie artikel is merendeels vertaal vanaf die Engelse Wikipedia-artikel en:Princess Alice of the United Kingdom


Die Suider-Afrikaanse longvis, of slegs longvis (Protopterus annectens brieni), is kwesbare varswatervis wat in noordoostelike dele van Suider-Afrika voorkom. Dit is een van twee subspesies van Protopterus annectens, die ander subspesie, Protopterus annectens brieni, word meer Noord aangetref. Longvisse is grysbruin met donkerbruin kolle en vlekke en sylynkanale vorm golwende lyne oor die kop. 'n Volwasse longvis het 'n totale lengte van 600 mm. Die longvis het sagte, ronde skubbe met gladde rande. Soortgelyk aan die Ooskus-longvis, die enigste ander longvis wat in Suider-Afrika voorkom, het die longvis 'n verlengde lyf, wat afgespits is tot 'n punt. Sy bors- en buikvinne is slank en ook afgespits, terwyl sy rug- en anaalvin net sagte strale het. Longvisse het 'n bonkige en slangagtige kop, met 'n bek met skerp tande. Die vis se neusgate is onder sy bolip en word dus verskuil wanneer die vis se mond toe is. Die openinge van die longvis se kieukamers is kort en beperk tot die sye voor die basis van die borsvinne. Daar is klein uitwendige kieue bokante elke kieuspleet.


Saint Paul (of: St. Paul) is die hoofstad van die Amerikaanse deelstaat Minnesota en die administratiewe sentrum van die distrik Ramsey (Ramsey County). Dit is die staat se tweede grootste stad wat saam met Minneapolis die Twin Cities of "Tweelingstad" vorm, die sestiende grootste metropolitaanse gebied in die VSA. Saint Paul het 'n bevolking van sowat 287 000 . Saint Paul lê aan die noordoewer van die Mississippirivier. F. Scott Fitzgerald, skrywer (1896−1940) Quito, Ecuador Nagasaki, Japan, sedert 1955 Hadera, Israel, sedert 1981 Culiacán, Meksiko, sedert 1983 Changsha, China, sedert 1987 Modena, Italië, síðan 1989 Nowosibirsk, Rusland, sedert 1989 Ciudad Romero, El Salvador, sedert 1991 Tiberias, Israel, sedert 1996 Neuss, Duitsland, sedert 1999 Manzanillo, Meksiko, sedert 2002 Hierdie artikel is ’n saadjie. Voel vry om Wikipedia te help deur dit uit te brei.


'n Écart is die naam van 'n baie klein soort nedersetting in landelike dele van Frankryk en is sinoniem met gehug. Dit is kleiner as die hoofburg van die kommune waaraan dit behoort. Écarts (of hameaux) word onderskei van lieux-dits in die sin dat dit altyd bewoon is terwyl dit nie altyd die geval is vir lieux-dits nie. Hierdie artikel is ’n saadjie. Voel vry om Wikipedia te help deur dit uit te brei.


Die heilige Gontram of Gunthram (circa 545 - Chalon-sur-Saône, 28 Maart 592) was die tweede seun van die Frankiese koning Chlotarius I en 'n broer van die konings Charibert I van Neustrië, Chilperic I van Soissons en Sigebert I van Austrasië. Gontram het in 561 koning van Orléans geword, en in 567 koning van Boergondië, Marseille en Arles. Hy was met Mercatrudis getroud maar het later van haar geskei. Toe Mercatrudis siek geword het, het hy haar dokter doodgemaak. Hierna het hy hom tot Christendom bekeer. Hy was 'n bedrewe diplomaat en het die kerk ondersteun. Die deemoedige Gontram was geliefd deur sy volk, maar hy was ook verantwoordelik vir bloedige gewelddade. Sy naamdag is op 28 Maart. Gontram is die patroonheilige van die uit eggeskeidenes, moordenaars en bewakers.


Johannes XXI was die 187ste pous van die Rooms-Katolieke Kerk van 1276 tot 1277. Pous Johannes XXI is gebore as Pedro Julião (in Latyn Petrus Iulianus) of Pedro Hispano of Petrus Hispanus ongeveer in 1215 in Lissabon, Portugal. Hy is die seun van 'n dokter Julião Rebelo en sy vrou Teresa Gil. Tot op hede is hy die enigste pous van Portugese afkoms, hoewel Pous Damasus I as Portugees beskou kan word omdat hy gebore is in 'n gebied wat deesdae in Portugal is. Pous Paulus IV het wel 'n Portugese grootmoeder aan moederskant gehad. Pedro begin sy studies aan die biskoplike skool by die katedraal van Lissabon en later aan die Universiteit van Parys (ander bronne gee Montpellier). Hy studeer medisyne, teologie, logika, natuurkunde en metafisika. Tussen 1245 en 1250 het hy bekend geraak as Pedro Hispano omdat hy van Hispania (die Iberiese Skiereiland) gekom het. Hy doseer geeeskunde aan die Universiteit van Sienna, waar hy sy boek "Summulae Logicales" (klein logiese somme) 'n teksboek met dertien dele oor die logika van Aristoteles wat nog vir 300 jaar gebruik sal word, skryf.


Hinderlaagbemarking of strikbemarking verwys na bemarking tydens 'n geleentheid, waar die geleentheid se borge nie vir die bemarking betaal word nie. Vir meeste groot geleenthede kry 'n enkele maatskappy alleenreg om as die eksklusiewe en amptelike borg in 'n sekere kategorie op te tree. Dit skep 'n probleem vir ander maatskappye wat dan ook probeer om hulle naam aan die geleentheid te koppel, sonder om vir die voorreg te betaal, en sonder om enige wette te oortree. 'n Paar bekende voorbeelde van hinderlaagbemarking: Tydens die Olimpiese Somerspele 1984 borg Kodak die TV-uitsendings, maar Fujifilm is die amptelike borg. Tydens die Olimpiese Somerspele 2008 het miljoene mense oor die wêreld gesien hoe Li Ning die Olimpiese vlam aansteek en het gehoor dat hy 'n skoenwinkel met dieselfde naam besit, wat in direkte kompetisie met Adidas, die amptelike borg staan. Tydens die FIFA Sokker-Wêreldbekertoernooi in 2010 was Budweiserbier een van FIFA se borge, maar omdat hulle nie die moeite wou doen om hul geborgde bierprodukte na Suid-Afrika te stuur nie, word plaaslike Castle lager in ongemerkte blikkies by stadions verkoop. Skildum-Reid, Kim.


Die Universiteit van Namibië (Engels: University of Namibia of UNAM) is 'n universiteit geleë in Windhoek, Namibië en is die oudste universiteit in Namibië. Die hoofkampus is in Pionierspark geleë. Politegnikum van Namibië Namibiese Universiteit van Wetenskap en Tegnologie Wikimedia Commons het meer media in die kategorie Universiteit van Namibië. Amptelike webwerf Hierdie artikel is ’n saadjie. Voel vry om Wikipedia te help deur dit uit te brei.


TSV Eintracht Stadtallendorf is 'n sportklub uit Stadtallendorf in die deelstaat Hesse in Duitsland, veral bekend vir sy sokkerafdeling. Benewens sokker het die klub ook afdelings vir handbal, vlugbal, pluimbal, judo, gimnastiek, swem en atletiek. Die klub is in 1920 as FV Eintracht Allendorf gestig. In 1956 is daar met TSV Blau-Weiß Allendorf saamgesmelt om TSV Eintracht Stadtallendorf te vorm. Die klub se grootste presstasie was om promosie na die Oberliga Hessen te verkry in 2008. Amptelike klubwerf Geargiveer 17 Mei 2009 op Wayback Machine


Escape the Fate is 'n Amerikaanse musiekgroep wat in 2004 in Las Vegas, Nevada gevorm is. Hul eerste vollengteateljeealbum, Dying Is Your Latest Fashion, is op 26 September 2006 vrygestel en hul tweede vollengtealbum, This War Is Ours, op 21 Oktober 2008. Die groep is deur Ronnie Radke gestig. Die oorspronklike lede was Max Green, Bryan Money, Omar Espinosa en Robert Ortiz. Demo (2005) There's No Sympathy for the Dead (2006) Dying Is Your Latest Fashion (2006) This War Is Ours (2008) Escape the Fate (2010) Ungrateful (2013) Hate Me (2015) I Am Human (2018) Chemical Warfare (2021) Hierdie artikel is ’n saadjie. Voel vry om Wikipedia te help deur dit uit te brei.


Die Sowetan is 'n dagblad wat in Suid-Afrika in Engels gepubliseer word. Sy teikenmark is die swart bevolking van hoofsaaklik die voormalige Transvaal. Die koerant is eers as 'n gratis weekblad in Soweto versprei, maar word 'n dagblad in 1981. Die Sowetan word deur Avusa Media Limited (voorheen Johnnic Publishing) besit. Lys van Suid-Afrikaanse dagblaaie (en) Die Sowetan se amptelike webwerf Hierdie artikel is ’n saadjie. Voel vry om Wikipedia te help deur dit uit te brei.


Baton Rouge is die hoofstad en tweede grootste nedersetting van die Amerikaanse deelstaat Louisiana. Die naam Baton Rouge kom van die Franse Bâton-Rouge, wat rooi stok beteken - 'n vertaling van die Indiaanse pleknaam Istrouma sowel as 'n verwysing na die tradisie van plaaslike Indiane om die grense van jaggronde met rooi pale te merk waarop dierkarkasse (volgens oorlewering visse en beerkoppe) vasgemaak is. In 1849 het Baton Rouge, wat in 1817 geïnkorporeer is, New Orleans as regeringsetel van Louisiana vervang. Tradisioneel dien Baton Rouge as kulturele middelpunt vir Louisiana se Cajun- en Kreole-gemeenskappe. Baton Rouge, wat in die suidooste van die deelstaat geleë is, is die vyfde grootste stedelike nedersetting langs die Mississippi en setel van Louisiana se grootste parogie (administratiewe distrik). Danksy sy strategiese ligging het die nedersetting tot 'n belangrike rivierhawe en nywerheidstad ontwikkel. Dit is daarnaas een van die spilpunte van die nasionale logistiek- en energiebedryf. Baton Rouge se bevolking word op 220 000 beraam. Dit beskik oor twee universiteite: die Louisiana State University en die Southern University.


Palapye (klem op tweede lettergreep) is 'n stad (voorheen 'n dorp) in Botswana. Palapye word beskou as die stad in Afrika wat die vinnigste groei. Die Bamangwato-volk, onder Kgosi Kgama III, word algemeen beskou as die eerste mense om hulself naby die hedendaagse Palapye te vestig. Hul hoofstad was die nedersetting Phalatswe, ook bekend as Ou Palapye, en was geleë aan die westelike punt van die Tswapong heuwels. Dit het tot 1902 bestaan, toe dit ontruim is, en die bouvalle daarvan is steeds sigbaar 'n paar kilometer buite Palapye se dorpskern. Die naam Palapye, voorheen ook Palachwe of Palapwe gespel, verwys na die rooibok. Raper, P.E. Palapye. Dictionary of Southern African Place Names. archive.org. Besoek op 28 Oktober 2013. Hierdie artikel is ’n saadjie. Voel vry om Wikipedia te help deur dit uit te brei.


Secret Samadhi is 'n album van die Amerikaanse rockgroep Live. Die album is op 18 Februarie 1997 vrygestel en het die treffers "Lakini's Juice", "Freaks", "Turn My Head" en "Rattlesnake" ingesluit. Die album is deur Jay Healy en Live vervaardig en is opgeneem in die “The Hit Factory NYC” ateljee, New York. Alle lirieke is deur Ed Kowalczyk geskryf; alle musiek is deur Live gekomponeer. Hierdie artikel is ’n saadjie. Voel vry om Wikipedia te help deur dit uit te brei.


Gumare of Gomare is 'n dorp in Botswana se Noord-Westelike provinsie naby die Okavango Delta. Volgens die 2001-sensus woon daar ongeveer 6 067 mense. "Distribution of population by sex by villages and their associated localities: 2001 population and housing census". Geargiveer vanaf die oorspronklike op 2007-11-24. Besoek op 2007-12-08. Hierdie artikel is ’n saadjie. Voel vry om Wikipedia te help deur dit uit te brei.


Hier volg 'n lys van plekke in Mali waarvan die name verander is: Franse Soedan → Mali (1960) Kawkaw → Gao Tadmakka → Essouk Hierdie artikel is ’n saadjie. Voel vry om Wikipedia te help deur dit uit te brei.


FC Viktoria 09 Urberach is 'n sportklub in Rödermark in die deelstaat Hesse in Duitsland, veral bekend vir sy sokkerafdeling. Urberach is 'n stadswyk van Rödermark wat tot in 1977 'n onafhanklike dorp was. Naas sokker het die klub ook afdelings vir tennis en dames-gimnastiek. Die klub is op 24 Desember 1909 gestig, maar het eers in 1914 aan amptelike kompetisies begin deelneem. In 1930 het die klub sy hoogtepunt bereik toe hulle na die Bezirksliga Main-Hessen gepromoveer is, die hoogste vlak van die destydse Duitse sokkerstruktuur, waar daar met klubs soos FSV Mainz 05 en Wormatia Worms meegeding is. Viktoria het op die hoogste vlak bly meeding tot in 1933, maar kon nie die nuwe Gauliga Südwest/Mainhessen haal met die instelling daarvan nie. Die klub het sy grootste prestasie in 1958 behaal toe hulle die Hessen Pokal (Hesse-uitklopbeker) ingepalm het. Amptelike klubwerf


Die term fascisme is aanvanklik gebruik om na die Italiaanse politieke beweging van Benito Mussolini te verwys wat in 1922 die mag in die land oorgeneem het. Later is dit ingespan om as sambreelterm ook ander lande se soortgelyke politieke strominge en stelsels veral in die tydperk tussen 1920 en 1945 in te sluit. As 'n sambreelterm verwys fascisme na verskillende geskiedkundige en ideologies-politieke rigtings, waaronder die Duitse Nasionaal-Sosialisme en Afrikaner-organisasies soos die Gryshemde en Ossewabrandwag, maar ook regsgsinde diktature wat ná 1945 gevorm is, waaronder dié van Spanje, Portugal en Chili. Hierdie bewegings en bewinde het hul oorsprong meestal in nasionaal- en sosiaal-rewolusionêre bewegings met totalitêre trekke. Nogtans behels die term fascisme - in teenstelling met ander politieke denkrigtings en vakterme soos demokrasie, liberalisme, sosialisme of kommunisme - op sigself nog geen politieke doelwit nie en is aanvanklik - vir die eerste keer in 1923 - op internasionale vlak eerder deur sy politieke teenstanders as sy aanhangers gebruik. Die term fascis het uiteindelik een van die mees gebruiklike politieke skeldwoorde geword, maar min navorsers het die moeite gedoen om 'n noukeurige wetenskaplike definisie te gee.


Jwaneng is 'n dorpie in Botswana se Suidelike distrik, maar is nie deel van die Suidelike distrik nie, omrede hulle hulle eie dorpsraad het. Die dorpie het ontstaan toe die Jwaneng-diamantmyn begin is. Laws of Botswana Geargiveer 23 Julie 2011 op Wayback Machine, Ministry of Local Government Geargiveer 18 Julie 2009 op Wayback Machine Hierdie artikel is ’n saadjie. Voel vry om Wikipedia te help deur dit uit te brei.


Croesus (595 v.C – c. 546 v.C.) was die koning van Lidië in Klein-Asië, 'n klein koninkryk wat tydens die Ystertydperk in 'n deeltjie van die hedendaagse Turkye bestaan het. Hy was beroemd vir sy rykdom. Die uitdrukking “so ryk soos Croesus” word soms gebruik om uiters welgestelde mense te beskryf. HAT Taal-en-feitegids, Pearson, Desember 2013, ISBN 978-1-77578-243-8 Wikimedia Commons het meer media in die kategorie Croesus. Hierdie artikel is ’n saadjie. Voel vry om Wikipedia te help deur dit uit te brei.


Hier volg 'n lys van plekke in Kenia waarvan die name verander is: Rudolfmeer → Turkanameer 64 → Eldoret Fort Hall → Murang'a Melinde → Malindi Thompson Falls → Nyahururu Port Florence → Kisumu Duke of York School → Lenana School (1967) Prince of Wales School → Nairobi School (1965) Nairobi Embakasi Lughawe → Jomo Kenyatta Lughawe (Nairobi) Hierdie artikel is ’n saadjie. Voel vry om Wikipedia te help deur dit uit te brei.


Hoërskool Die Wilgers is 'n hoërskool wat in 1983 in die gelyknamige voorstad, Die Wilgers, in Pretoria gestig is. Die strewe om ons God te dien Getrou aan volk en taal Is diep gewortel in ons siel Ons hoogste ideaal. In werk en spel is dit ons doel Die beste te behaal; Alma mater skool van faam In ons hart dra ons jou naam. Refrein: Hoërskool 'Die Wilgers' Hef jou leuse aan 'Diep Gewortel', ongetaan Durf die toekoms aan. Bok van Blerk, Afrikaanse sanger. Franja du Plessis, Afrikaanse sangeres. Sean Else, filmvervaardiger, 7de Laan, Varkplaas, KKNK, sanggroep EDEN, skrywer-regisseur van Ons vir jou Suid-Afrika, advertensies. Yvette Groenewald, kabaret, musiek en sang. Anel Alexander, 7de Laan en teaterproduksies, Getroud met Rugby. Angerie van Wyk, kabaret in geselskap van Trix Pienaar en Danielle Pascal; openingsproduksie vir die Wêreldberaad in Augustus 2002. Elle Chapman, kabaretster, sanger, skrywer en wenner van Beeld se Geraas-sangkompetisie. Marchette van Schalkwyk, Song vir Katryn en 7de Laan.


Salomon Gerhardus (Manie) Maritz was 'n boeregeneraal en leier in die Rebellie van 1914. Maritz is op 26 Julie 1876 in Kimberley in die Kaapkolonie gebore. Hy was dus 'n gebore Britse onderdaan. Sy ouers was Johannes Stephanus Maritz en Anna Coetzee, en hy beweer hy was 'n direkte afstammeling van die voortrekker Gerrit Maritz. Hy skryf dat geleentheid vir onderwys maar skraal was: Hy moes om die beurt vee oppas en skoolgaan. Hy vertrek op 19-jarige ouderdom na Johannesburg waar hy sy oom gehelp het om met 'n kapkar 'n "keb" te bestuur. Tydens die Jameson-inval het hy as vrywilliger die fort in Johannesburg opgepas. Dit het hom geregtig gemaak op burgerskap van die Zuid-Afrikaansche Republiek. Dit het hom geregtig gemaak om lid te word van die Zuid-Afrikaansche Republiek Politie, die ZARPs. Nadat hy sy opleiding voltooi het, het hy gefokus op die belet van drank en smokkelhandelary. Hy is egter later uit die polisiediens ontslaan nadat hy homself gaan ingee het by die polisiestasie in Johannesburg omdat sy gewete hom gepla het weens ongeruimdhede.


Business Day is 'n sakeoggendblad wat in 1986 in Johannesburg uit die sakeseksie van die Rand Daily Mail ontstaan het toe daardie koerant gesluit het. 'n Ander deel van die personeel het die weekblad Weekly Mail (tans Mail & Guardian) begin. Business Day behoort aan BDFM (wat staan vir Business Day en Financial Mail). Dit het vroeër aan Times Media Limited behoort, maar tans besit Avusa Media Limited, wat in 2012 weereens Time Media Ltd. geword het, en die Britse maatskappy Pearson plc elk 50% van BDFM. Die koerant se sirkulasiesyfer vir die laaste kwartaal van 2012 was 35 136. Lys van Suid-Afrikaanse dagblaaie Business Day se webwerf Blog.in24.co.za[dooie skakel] Hierdie artikel is ’n saadjie. Voel vry om Wikipedia te help deur dit uit te brei.


Triëst (Italiaans: Trieste, [triˈɛste], luister (hulp·inligting); Sloweens en Kroaties: Trst; Duits: Triest) is 'n stad in die noordooste van Italië met 'n bevolking van 204 849 in 2013 en 'n oppervlakte van 84,49 km². Die stad, wat as die administratiewe setel van die streek Friuli-Venezia Giulia dien, is aan die noordoostelike kus van die Adriatiese See net wes van die grens tot Slowenië geleë. Triëst het in 1918 as gevolg van Oostenryk-Hongarye se neerlaag tydens die Eerste Wêreldoorlog onder Italiaanse bewind gekom. In die 19de eeu was Triëst nie net Oostenryk-Hongarye se enigste groot seehawe en poort tot die wêreld nie, maar ook een van die voorste kulturele metropole in Sentraal-Europa. Literêre persoonlikhede het aangetrokke gevoel tot hierdie smeltpot van kulture wat as 'n soort brug tussen Wes- en Oos-Europa beskou is. Skrywers soos James Joyce, Italo Svevo en Umberto Saba het van die stad 'n ontmoetplek van die literêre wêreld gemaak. Claudio Magris, die bekendste hedendaagse skrywer uit Triëst, het na sy geboortestad selfs as die "literêre hoofstad van Sentraal-Europa" verwys.


Somaliland (Somalies: Soomaaliland, Arabies: صوماليلاند Ṣūmālīlānd of أرض الصومال Arḍ aṣ-Ṣūmāl), amptelik die Republiek Somaliland (Somalies: Jamhuuriyadda Somaliland, Arabies: جمهورية أرض الصومال Jumhūrīyat Arḍ aṣ-Ṣūmāl), is 'n selfregerende gebied in die noordweste van Somalië wat poog om as onafhanklike staat erken te word. Anders as die suidelike dele van Somalië, beskik Somaliland oor 'n werkende regering, en 'n groot mate van wet en orde. Ondanks Somaliland se relatiewe sukses, word die gebied nie deur enige ander land as staat erken nie. Somaliland het op 18 Mei 1991 sy onafhanklikheid verklaar nadat die regering in Somalië in duie gestort het. Daar is sedert 2003 'n konflik tussen Puntland en Somaliland oor die toekoms van Somalië. Hargeisa is die hoofstad en grootste stad. Somaliland het 'n oppervlakte van 137 600 km² en 'n bevolking van 3 500 000 in 2008 gehad. "Somalia". World Factbook (in Engels). Central Intelligence Agency. 14 Mei 2009. Geargiveer vanaf die oorspronklike op 27 Mei 2020. Besoek op 8 Augustus 2014. Lacey, Marc (5 Junie 2006).


Britney Jean Spears is 'n beroemde Amerikaanse sangeres, aktrise, skryfster en vermaaklikheidskunstenares. Sy is gebore op 2 Desember 1981 in McComb, Mississippi in die VSA. Sy het egter in Kentwood in Louisiana grootgeword. Sy is hoofsaaklik betrokke by popmusiek, waar sy die sang behartig. Haar stem word as soubrette beskryf. Sy het roem verwerf toe sy in laat 1998 haar trefferliedjie ...Baby One More Time met 'n gepaardgaande musiekvideo waarin sy 'n Katolieke skoolmeisieuniform aan het, vrygestel het. In 1999 het sy haar debuutalbum met dieselfde naam vrygestel wat ewe suksesvol was. Sy was die eerste vroulike sangeres om beide haar debuutliedjie en debuutalbum op nommer een op die Billboard Hot 100 te hê. Snitte op die album wat as enkelsnitte vrygestel is, sluit in: ...Baby One More Time, Sometimes, (You Drive Me) Crazy, Born To Make You Happy, en From The Bottom Of My Broken Heart. In 2000 het sy haar tweede nommer een-album vrygestel met die naam "Oops!...I Did It Again" wat die rekord hou vir die grootste verkope in die eerste week ooit vir 'n sangeres.


Loire-Atlantique (Bretons: Liger-Atlantel) is 'n Franse département van die gewes Pays de la Loire. Sy prefektuur (hoofstad) is Nantes, sy onderprefekture Ancenis, Châteaubriant en Saint-Nazaire. Die webwerf van die Conseil général Die webwerf van die Prefektuur


Moshupa is 'n dorpie in die suide van Botswana. Hierdie artikel is ’n saadjie. Voel vry om Wikipedia te help deur dit uit te brei.


Die 79,2 MW Emu Downs Windplaas (30°30′S 115°20′E / 30.500°S 115.333°O / -30.500; 115.333) is 'n gesamentlike ontwikkeling van die Stanwell Corporation en Griffin Energy. Bouwerk aan dié $180 miljoen projek is in November 2005 begin. Die windplaas is ongeveer 200 kilometer noord van Perth, naby Cervantes. Die projek is in bedryf gestel in Oktober 2006. Emu Downs Windplaas bestaan uit 48 windturbines (elkeen met 1,65 MW opwekkingsvermoë), 'n substasie, interverbinding met die hoof 132 kV elektrisiteitsnetwerk, administrasie en store asook 'n netwerk van toegangspaaie. Die windplaas is naby aan die kus geleë met 'n hoë kwaliteit windhulpbron met verhoogde windsnelhede wat saamval met hoë kragverbruik. Die windplaas verskaf elektrisiteit vir 'n ontsoutingsaanleg, 260 km ter suide van die windplaas. Die Kwinana ontsoutingsaanleg, wat net suid van Perth geleë is, vervaardig ongeveer 152 miljoen liter se vars drinkwater uit seewater vanuit die Indiese Oseaan. Die Emu Downs Windplaas is geakkrediteer onder die bepalings van die Australiese regering se Wet op Hernubare Energie van 2000 en ook as 'n Groen Kragopwekker deur die Sustainable Energy Development Authority (Owerheid vir Volhoubare Energie-ontwikkeling). http://www.stanwell.com/PDF/Emu%20Downs%20Fact%20Sheet.pdf Geargiveer 26 September 2007 op Wayback Machine - Emu Downs Windplaas http://www.npr.org/templates/story/story.php?storyId=11134967 - Australia Turns to Desalination Amid Water Shortage


Harold Haasvoet (Engels: Harold Harefoot) was van 12 November 1035 tot met sy dood koning van Engeland. Hy was die seun van koning Knoet die Grote en Elgifa van Northampton. Sy bynaam "Haasvoet" het hy gekry omdat hy so vlugvoetig was op jagtogte. Met Knoet se dood was Harold se jonger broer, Hartaknoet – Knoet se seun by Emma van Normandië – die amptelike erfgenaam en opvolger van die Deense en die Engelse troon. Hy kon egter nie na Engeland reis vir sy kroning nie omdat Noorweë en Swede Denemarke wou binneval. Harold is intussen ondanks teenkanting as regent aangestel. In 1036 het Harold ’n poging afgeweer om hom te onttroon. Dit is gelei deur Ethelred II en Emma van Normandië se twee seuns, Alfred Adeling en Eduard die Belyer. In die volgende jaar het Emma uit die land gevlug en Harold is "oral as koning gekies". Daar is min oor hom bekend en die historikus Frank Stenton beweer dis moontlik dat sy ma, Elgifa, "die ware heerser van Engeland" was tydens sy bewind. Hartaknoet het beplan om Engeland binne te val, maar voor hy tot aksie kon oorgaan, is Harold dood.


Morgedal is 'n nedersetting en landelike streek in die weste van die Noorse provinsie (fylke) Vestfold og Telemark met omstreeks 300 inwoners, sowat 32 km van Oslo af. Morgedal staan as die bakermat van die moderne skisport bekend vanweë Sondre Nordheim, 'n skipionier wat hier in 1825 gebore is. In sy tyd was 'n paar ski's nog niks meer as twee lang, smal planke waarop die skoene met 'n riem vasgebind is nie. Nordheim het 'n klem uitgevind wat rondom die hakke vasgemaak is en het sodoende die tegniese basis vir die moderne Telemark-skisport geskep. In 1884 het Nordheim met sy gesin na Noord-Dakota in die Verenigde State geëmigreer. Die Olimpiese Vlamme vir die Winterspele van 1952 in Oslo, die Winterspele van 1960 in Squaw Valley (Kalifornië) en die Winterspele van 1994 in Lillehammer is almal by Sondre Nordheim se geboortehuis Øvrebø aangesteek. Die museum Norsk Skieventyr behandel die geskiedenis van die skisport wat meer as 4 000 jaar terugstrek.


Die Mandela Uitdaagplaat is 'n internasionale rugbykompetisie wat elke jaar gespeel word tussen die nasionale rugbyspanne van Australië en Suid-Afrika as deel van die Rugbykampioenskapreeks. Dit is ná Nelson Mandela, die eerste president van 'n volledig demokratiese Suid-Afrika, genoem. Die huidige kampioen is Australië, nadat hulle die beslissende wedstryde tydens die 2021-Rugbykampioenskapreeks gewen het. Bron: Meeste titels gewen: Australië – 12 Suid-Afrika – 6 Langste tyd gehou deur Australië: 4 jaar (2015–2018, 4 titels elk) Langste tyd gehou deur Suid-Afrika: 4 jaar (2002–2005, 2 titels) Soortgelyke rugbykompetisies tydens Die Rugbykampioenskap: Bledisloebeker, tussen Australië en Nieu-Seeland Vryheidsbeker, tussen Nieu-Seeland en Suid-Afrika (en) Pick and Go rugby archive Geargiveer 21 Julie 2011 op Wayback Machine – kies Wallabies en Boks, Mandela Plate.


Die morele argument vir die bestaan van God is 'n familie van argumente oor die geskiedenis van die Westerse filosofiese teologie wat die bestaan van God probeer verduidelik. Hierdie argumente is hoofsaaklik gebaseer op die morele orde. Die meeste argumente vir die bestaan van God, soos die kosmologiese en teleologiese argument is 'n erfenis van die antieke wêreld. Die ontologiese argument vind sy oorsprong in die Middeleeue. Die morele argument, aan die ander kant, vind sy oorsprong in die moderne era, hoofsaaklik te danke aan Immanuel Kant (Broad, 1978:56). In sy “Critique of pure reason” maak Kant dit duidelik dat enige Godsbewyse in teenwetlikhede beland. Op grond daarvan het hy die kosmologiese en ontologiese argument summier verwerp. Dit was egter in sy “Critique of practical reason” waar Kant vir God by die agterdeur weer in laat. Hy doen dit deur middel van sy morele argument. Kant (soos aangehaal deur Sproul, 2003:148) was van die oortuiging dat elke persoon 'n begrip het van wat mense veronderstel is om te doen, met ander woorde “veronderstelling”.


Vierfontein is 'n gehug in die noorde van die Vrystaat, Suid-Afrika. Volgens die 2011-sensus het die dorpie 'n bevolking van 825 gehad, waarvan 657 (79,6%) Blank was. Lys van dorpe in Suid-Afrika "Hoofplek Vierfontein". Sensus 2011. Hierdie Vrystaat-verwante artikel is slegs 'n saadjie. U kan ons wikipedia help deur dit uit te brei.


Air France is 'n musiekgroep vanuit Göteborg (Swede) wat uit die lede Joel Karlsson en Henrik Markstedt bestaan. Hul musiek is al as "post-rave bliss", "beach foam pop", en "Baleaarse disco" beskryf. Hul No Way Down-EP het is op Pitchfork Media se lys van Beste Nuwe Musiek ingesluit en het 'n gradering van 8,6 ontvang. On Trade Winds EP (Sincerely Yours, 2006) No Way Down EP (Sincerely Yours, 2008) "Ideal Music for the Summer, Air France | Tape Recorder". Geargiveer vanaf die oorspronklike op 10 Junie 2008. Besoek op 14 Mei 2009. FactMagazine - No Way Down for Air France "CrownDozen.com - Air France No Way Down EP (Sincerely Yours)". Geargiveer vanaf die oorspronklike op 6 Julie 2008. Besoek op 14 Mei 2009. "No Way Down EP | Pitchfork". Geargiveer vanaf die oorspronklike op 26 Junie 2008. Besoek op 26 Junie 2008. MySpace-profiel No Way Down EP-resensie "Collapsing at Your Doorstep" op YouTube "No Excuses" op YouTube


The Honeydrips is die soloprojek van Mikael Carlsson (voorheen die voorsanger vir Dorotea). Die projek het 'n platekontrak met uitgewer Sincerely Yours, wat deur The Tough Alliance bestuur word. Here Comes the Future is in 2007 vrygestel en het 'n gradering van 8,4 op Pitchfork ontvang. Die enkelspelers "Save Me", "(Lack of) Love Will Tear Us Apart" en "I Wouldnot Know What To Do" is ook vrygestel. Here Comes The Future (2007) "Save Me" (2005) "(Lack of) Love Will Tear Us Apart" (2007) "I Wouldnot Know What To Do" (2007) Amptelike webwerf MySpace Marc Hogan (2008-01-10). "Here Comes the Future". Pitchfork. Geargiveer vanaf die oorspronklike op 2008-01-11. Besoek op 2008-07-11. Hierdie artikel is ’n saadjie. Voel vry om Wikipedia te help deur dit uit te brei.


Haarversteiling of haarstryk is 'n haarstileringstegniek wat die hare plat en reguit maak om dit 'n gladde voorkoms te gee. Die effek kan verkry word deur haarstrykysters en warmkamme, chemiese ontspanners, Japannese haarversteiling of Brasilliaanse haarversteiling te gebruik. Bykomend kan sommige sjampoeë, haaropknappers (kondisioneerders) en haarjels help om hare tydelik reguit te maak. Haarstrykysters en warmkamme kan die haartekstuur egter net tydelik verander, terwyl ontspanners die haarstruktuur permanent beïnvloed (nuwe haargroei word egter nie geaffekteer nie). Dit is al gerapporteer dat die middel interferon alfa-haarfollikels kan verander om 'n permanente verandering in 'n persoon se haartekstuur teweeg te bring. In die moderne modes het haarversteiling in gewildheid toegeneem. Terwyl krulhare die modes in die 1980's gedomineer het, het haarversteiling veral in die Verenigde State teen die einde van die 1990's en tot in die 2000's baie gewild geraak. Roger Highfield (2005-11-17). "Scientists hold out prospect of a pill to make your hair curl". www.telegraph.co.uk The Daily Telegraph. Besoek op 2009-01-08. Hierdie artikel is ’n saadjie. Voel vry om Wikipedia te help deur dit uit te brei.


Kristopher Neil Allen (* 21 Junie 1985) is 'n musikant en wenner van die Amerikaanse popmusiekkompetisie en werklikheidsreeks American Idol vanuit Conway, Arkansas (VSA). Vóór die Idol-faam het hy in 2007 'n self-getitelde album genaamd Brand New Shoes uitgereik. Brand New Shoes (2007) Kris Allen (2009) Thank You Camellia (2012) Horizons (2014) Letting You In (2016) Somethin' About Christmas (2016) NY Daily News — Adam Lambert falls in "American Idol" upset as Kris Allen takes title (en) Business World Online — Clouds on horizon for American Idol juggernaut?[dooie skakel] (en) Hierdie artikel is ’n saadjie. Voel vry om Wikipedia te help deur dit uit te brei.


Édith Piaf (* 19 Desember 1915 as Édith Giovanna Gassion, † 10 Oktober 1963) was 'n Franse sangeres en kultuurikoon van Algeriese en Italiaanse afkoms wat as een van Frankryk se gewildste sangers bekend staan. Piaf het haar lewe in haar sang uitgebeeld, en haar spesialiteit was die ballade. Van haar bekende snitte is "La vie en rose" (1946), "Hymne à l'amour" (1949), "Milord" (1959), "Non, je ne regrette rien" (1960), "l'Accordéoniste" (1941), "Padam...Padam", en "La Foule". Ondanks verskeie biografieë is min oor Piaf se lewe bekend. Sy is as Édith Giovanna Gassion gebore in Belleville, Parys. Volgens legende is sy op ’n sypaadjie gebore, maar haar geboortesertifikaat dui aan sy is op 19 Desember 1915 in die Hôpital Tenon in Parys gebore. Haar bynaam, Piaf, wat "mossie" beteken, het sy 20 jaar later gekry. Haar pa, Louis Alphonse Gassion (1881-1944), was ’n straatakrobaat van Normandië.


Maria Mena (gebore 19 Februarie 1986, Oslo, Noorweë) is 'n Noorse popsangeres. Haar sang word begelei deur 'n musiekgroep wat bestaan uit Elias Muri en Kjetil Steensnæs op kitaar, Bjarne Gustavsen op die sintetiseerder, Kristian Grude op die baskitaar, en Torstein Lofthus op die trommestel. Another Phase (2004) Mellow (2004) White Turns Blue (2004) Apparently Unaffected (2005) Cause and Effect (2008) Sony Noorweë se daargestelde amptelike webwerf vir Maria Mena (no) SonyBMG Deutschland se daargestelde amptelike webwerf vir Maria Mena (de) Amptelike blog (en) Nederlandse aanhangersklub Geargiveer 28 Oktober 2011 op Wayback Machine (nl) laut.de: Biografie, Stand: 12 Februarie 2008 Hierdie artikel is ’n saadjie. Voel vry om Wikipedia te help deur dit uit te brei.


Frets on Fire (afgekort tot FoF) is 'n vrye, oopbron Finse musiek-videospel wat deur Unreal Voodoo geskep is. Spelers gebruik die rekenaar se toetsboerd om te speel. Spelers moet met die toetsbord merkers raakdruk wat op die skerm verskyn met die doel om punte bymekaar te maak, 'n puntetelling-vermenigvuldiger te bereik, en 'n baan klaar te speel. Frets on Fire was die wenner van die Assembly 2006-spelontwikkelingskompetisie. Die spel is in die Python-programmeertaal geskryf en is onder die GNU Algemene Openbare Lisensie gelisensieer, alhoewel die spel ander vrye en oopbron-bronteks onder ander lisensies insluit. Die spel se ingeslote baan-lêers en sommige interne lettertipes is propriotêr en die verspreiding daarvan buite die Frets on Fire uitvoerbaarheid word beperk. Frets on Fire is oorkruis-platform en kan op Linux, Mac OS X, en Microsoft Windows geloop word. Amptelike webwerf (en) SourceForge.net-projekbladsy (en) Mika Äärilä, Jouni Utriainen (2006-09-01). "Assemblyn satoa (Assembly's harvest)" (in Fins). Pelit. pp. 76–77. "Results for ASSEMBLY '06" (in Engels). demoparty.net. Geargiveer vanaf die oorspronklike op 22 September 2019.


Blantyre is Malawi se finansiële en kommersiële middelpunt en sy tweede grootste stad, met ’n inwonertal van 1 068 681 (in 2015). Dit word soms die land se kommersiële hoofstad genoem in teenstelling met sy politieke hoofstad, Lilongwe. Dit is die hoofstad van die land se Suidelike Streek asook van die Blantyre-distrik. Die land se staatsbeheerde uitsaaidiens en hooggeregshof is in Blantyre, asook die Universiteit van Malawi se politegniese, mediese en verpleegsterskollege. Sy taamlik ongewone ligging bring mee dat die stad omring is deur berge, onder meer Berg Soche. Sowat 25 000 oudburgers van Brittanje, die res van Europa en Suid-Afrika maak deel uit van Blantyre se bevolking. Blantyre is een van die oudste stedelike gebiede in Oos-, Sentraal- en Suider-Afrika; dit is ouer as Nairobi, Harare en Johannesburg. Dit is in 1876 deur sendelinge van die Kerk van Skotland gestig en genoem na die dorp met dieselfde naam in Skotland, waar die ontdekkingsreisiger David Livingstone gebore is. Sy historiese belangrikheid word deur geen ander Malawiese dorp oortref nie.


Kaunas (Russies Ковно - Kowno, Wit-Russies Коўна - Kouna, Pools Kowno, Duits vroeër ook Kauen) is die naasgrootste stad van Litaue asook die vierde grootste stedelike nedersetting in die Baltiese lande met 'n oppervlakte van 157 vierkante kilometer en 'n bevolking van 286 763 (vroeg in 2019). Kaunas is die administratiewe sentrum van die gelyknamige gewes (Litaus: Kauno apskritis) en sowat 100 kilometer wes van die Litause hoofstad Vilnius by die samevloeiing van die Nemunas-rivier (Duits: Memel) en die Neris-rivier geleë. Sommige buurte het op heuwels ontstaan, die historiese stadskern is nogtans in laer terrein geleë. Sowat 93 persent van die bevolking is etniese Litauers wat van Kaunas die "mees Litause" stad in die land maak. Gedurende die Middeleeue het Duitse immigrante hul stempel op Kaunas afgedruk. Die stad was die spilpunt vir Litaue se buitelandse handelsbetrekkinge wat onder meer op die Oosseegebied gefokus het. So word hier sakrale en wêreldlike boukuns aangetref wat kenmerkend vir dié streek is.


Lilli Pilli is 'n klein woonbuurt in die suide van Sydney, in die Australiese deelstaat Nieu-Suid-Wallis. Lilli Pilli is sowat 26 kilometer ten suide van Sydney se sentrale sakekern geleë in die plaaslike regeringsgebied van die Sutherland Shire. Daar is ook 'n ander Lilli Pilli in Nieu-Suid-Wallis (poskode 2536) wat 12 kilometer suid van Batemans Bay geleë is. Lilli Pilli is vernoem na 'n inheemse soort Mirtebos wat die Lilly Pilly heet en op die punt groei. Thomas Holt (1811-88) was die aanvanklike eienaar van die grondgebied wat van Sutherland tot na Cronulla gestrek het, insluitende die punt. In 1840 het kaarte ook aangedui dat sowat 20 akker van die grond aan die punt aan 'n sekere Francis Mitchell behoort het. Die publieke skool het in 1957 oopgemaak. Lilli Pilli is aan die noordelike oewer van die Port Hacking mondingsmeer. Die enigste aangrensende woonbuurte is Caringbah, Port Hacking en Dolans Bay. Die dorpies Maianbar en Bundeena is aan die oorkantste oewer van Port Hacking geleë. Lilli Pilli word omring deur Gannons Bay, Little Turriel Bay, die Port Hacking-rivier en Great Turriel Bay.


Joel Alme (* 1980) is 'n popsanger vanuit Stockholm (Swede) wat in Gotenburg gebore is. Op 22 April 2008 het hy sy debuutalbum A Master of Ceremonies vrygestel met "Queen's Corner" as 'n enkelspeler. Alme was voorheen die voorsanger van die groep Spring in Paris en hy het ook die baskitaar vir Hästpojken bespeel. A Master of Ceremonies (2008) MySpace-profiel[dooie skakel] Hierdie artikel is ’n saadjie. Voel vry om Wikipedia te help deur dit uit te brei.


Die Moepel (Mimusops zeyheri) is 'n inheemse Suid-Afrikaanse boom wat gewoonlik op bergagtige streke voorkom. Dit word aangetref in die warmer areas met somerreënvalseisoene, soos die bosveldbioom. Blomknoppe Blomme Vrugte Alfabetiese lys van Suid-Afrikaanse bome Hierdie artikel is ’n saadjie. Voel vry om Wikipedia te help deur dit uit te brei.


The Unicorns was 'n indiepopmusiekgroep vanuit Montreal, Quebec (Kanada) wat in Desember 2000 deur Nicholas Thorburn en Alden Penner gevorm is en later deur Jamie Thompson in Desember 2003 aangevul is. Three Inches of Blood (vroeëre aparte demos) Unicorns Are People Too (Caterpillars of the Community, 500 kopieë, Maart 2003) Who Will Cut Our Hair When We're Gone? (Alien8, November 2003; Swart/Pienk viniel op March 2004 vrygestel) http://www.alien8recordings.com/artists/the-unicorns


Padang (Indonesies: veld/vlakte) is 'n stad in Indonesië op die Sumatra-eiland in die Wes-Sumatra-provinsie. Padang is die provinsiale hoofstad. Padang het sedert 2005 'n nuwe lughawe: Minangkabau International Airport. Op 30 September 2009 het 'n aardbewing geboue laat ineenstort en tweeduisende mense omgekom.


Dog Detachment is 'n Suid-Afrikaanse viermanskapmusiekgroep van die 1980's wat bestaan het uit die Armstrongbroers, Alan, Brian en Terry Armstrong en Mike Adams. Hulle musiek kan as New Wave bestempel word, met 'n goeie dosis vroeë invloed deur groepe soos Echo & the Bunnymen, The Clash en The Sex Pistols. Hulle lied White Flag het goed onder die plaaslike treffersparade en plaaslike alternatiewe musiek ondersteuners gevaar. Die groep is vroeg in 1980 gestig, terwyl die broers aan Wits gestudeer het en hulle eerste optrede was in Maart 1980 met hulle eerste vrystelling 'n 45-rpm enkelsnit genaamd Why met In the City op die B-kant. Hulle tweede vrystelling was ook 'n 45-rpm enkelsnit in November 1981 - Machines met Third World War op die B-kant. Die opname van hulle eerste vollengte album getiteld The Last Laugh het vyf maande geduur en is afgehandel in Maart 1983. Hulle tweede album Fathoms of Fire is grootliks op eie koste geskep met die broers wat die liedjies geskryf het, die opname en klankproduksie hanteer het en die album onder hul eie etiket Rampant Records vrygestel het.


Goldfish is 'n elektronika- en dance-musiekgroep vanuit Kaapstad (Suid-Afrika) en bestaan uit Dominic Peters en David Poole. Hulle skep dance-musiek met elemente van jazz en Afrika-musiek en kombineer regstreekse instrumente soos die kontrabas, saxofoon, sintetiese klaviere, dwarsfluit en stem met samplers, effekte en sintetiseerders. Hulle het al vele internasionale elektronika-handelinge se konserte geopen, waaronder Basement Jaxx, Fatboy Slim, Mr Scruff, Audio Bullys, Paul van Dyk, Pete Tong, en Stereo MC's. In 2009 het hulle 'n rekord gestel deur agt nominasies vir die Suid-Afrikaanse Musiektoekennings te ontvang, vir onder andere Beste Duo of Groep en Album van die Jaar. Hulle het die toekennings vir die Beste Vervaardiger en Beste Dance-album ontvang. Caught in the Loop (2006) Pure Pacha (2008) Perceptions of Pacha (2008) Perceptions of Pacha REMIXED (2009) Get Busy Living (2010) GoldFish (2012) Three Second Memory (2013) Late Night People (2017) Sien http://www.myspace.com/goldfishlive Sien http://www.mymusicmatrix.com/Content/Artist.aspx?id=d4f37dc6-1929-4354-ac67-83f4edad89b0 Geargiveer 3 April 2015 op Wayback Machine http://www.goldfishlive.com/ http://www.tonight.co.za/index.php?fArticleId=4896743[dooie skakel] Amptelike webwerf (en) MySpace-profiel (en)


Hierdie artikel handel oor die Afrika-stad. Vir die musiekgroep, sien Benguela (musiekgroep). São Felipe de Benguela, meer bekend as net Benguela (vroeër Benguella), is 'n groot hawestad in die weste van Angola, suid van Luanda in Suider-Afrika. Die stad het 'n bevolking van 513 000 en 'n oppervlakte van 2 100 km² (810,8 myl²). Benguela is ook die hoofstad van die Benguela-provinsie, en was voor 1975 (onafhanklikheid) Benguella genoem. Die Benguela-stroom is na die stad vernoem. Hierdie artikel is ’n saadjie. Voel vry om Wikipedia te help deur dit uit te brei.


Tuvalu of Toewaloe (Engels: [tuˈvɑːluː], luister (hulp·inligting)), voorheen Ellice-eilande (Ellice Islands), is 'n eilandstaat in die Stille Oseaan en Oseanië suid van die ewenaar met 'n oppervlakte van 26 km² en 'n bevolking van 11 192 in 2017. Tuvalu lê in die ooste van die Salomonseilande, in die suidooste van Nauru, in die suidweste van Kiribati, in die weste van Tokelau, in die noordweste van Samoa en in die noorde van Wallis en Futuna en van Fidji. Dit is halfpad tussen Australië en Hawaii geleë. Die hoofstad en grootste stad is Funafuti. Die eerste inwoners van Tuvalu was Polinesiërs. Die nedersettingspatroon wat vermoedelik plaasgevind het, is dat die Polinesiërs van Samoa en Tonga na die Tuvaluaanse atolle migreer het, met Tuvalu wat 'n staprol kon bied vir migrasie na die Polinesiese buitewyke-gemeenskappe in Melanesië en Mikronesië. Die argipel is in 1568 deur die Spaanse ontdekkingsreisiger Álvaro de Mendaña de Neira tydens sy ekspedisie op soek na Terra Australis vir Europa ontdek. In 1819 is die eiland Funafuti Ellice-eiland genoem na aanleiding van Alexander George Findlay se werk; die naam is aansluitend vir al nege eilande toegepas.


Scuderia Ferrari is die naam vir die Gestione Sportiva, die afdeling van die Ferrari motormaatskappy wat by motorsport betrokke is. Die renspan het in verskeie klasse van motorsport deelgeneem sedert sy stigting in 1929. Die span neem tans slegs in Formule Een onder die naam "Scuderia Ferrari" deel. Die Scuderia en Ferrari Corse Clienti hanteer ook die wedrenaktiwiteite van talle Ferrarikliënte en privaatspanne in ander kategorieë van motorsport. Scuderia Ferrari is statisties die mees suksesvolle F1-span in die geskiedenis, met 'n rekord van 15 bestuurderskampioenskappe en 16 vervaardigerskampioenskappe gewen. Deur sedert 1948 deel te neem is dit ook die oudste oorlewende span. Ferrari is ook een van die mees gewilde spanne in motorsport met 'n groot aantal ondersteuners, bekend as tifosi. Ferrari was vele kere die Formule Een vervaardigerskampioen. Die span se huidige bestuurders is Carlos Sainz jr. en Charles Leclerc, en hul toetsbestuurders is Antonio Giovinazzi en Callum Ilott. Michael Schumacher was voorheen ook 'n tegniese adviseur vir die span en was aangewys as 'n tydelike bestuurder terwyl Felipe Massa herstel het van 'n besering, maar Schumacher het later geweier om te bestuur as gevolg van bekommernis met betrekking tot 'n nekbesering wat hy tydens 'n motorfietsongeluk opgedoen het.


Meyer Bosman (gebore in Bethlehem, 19 April 1985) is 'n Springbokrugbyspeler wat vir die Natal Haaie in die Curriebeker en die Sharks in Superrugby speel. Meyer Bosman by www.genslin.us/bokke itsrugby.co.uk Sharks profiel Geargiveer 4 Maart 2011 op Wayback Machine Cheetahs profiel Hierdie artikel is ’n saadjie. Voel vry om Wikipedia te help deur dit uit te brei.


Louis Strydom (* 21 Oktober 1980, Welkom) is ’n Suid-Afrikaanse rugbyspeler wat vir die Griffons, Valke, Blou Bulle, Goue Leeus en Vrystaat uitgedraf het. Hy het in 2008-2009 vir die Franse klub Aviron bayonnais gespeel. Louis Strydom by SARugby.co.za Hierdie artikel is ’n saadjie. Voel vry om Wikipedia te help deur dit uit te brei.


Patrick Swayze (18 Augustus 1952 - 14 September 2009) was 'n Amerikaanse akteur, danser en sanger-liedjieskrywer. As jong man het hy in 1972 New York Stad toe getrek om formele dansopleiding aan die Harkness en Joffrey-balletskole te ontvang. Hy het bekendheid verwerf vir sy rolle in 'n romantiese hoofrol in die rolprente Dirty Dancing en Ghost en as Orry Main in die televisie minireeks North and South. In 1991 is hy deur People-tydskrif aangewys as die aantreklikste man. "Actor Patrick Swayze Dies at 57". CBS. 2009-09-14. Geargiveer vanaf die oorspronklike op 2012-05-29. Besoek op 2009-09-14. Hierdie artikel is ’n saadjie. Voel vry om Wikipedia te help deur dit uit te brei.


Ventersburg is 'n dorp in die Lejweleputswa Distriksmunisipaliteit in die Vrystaat, in Suid-Afrika. Die dorp is sowat 50 km suid van Kroonstad, 50 km noord van Winburg, oos van Welkom en Virginia en lê op die N1 nasionale pad. Die dorp is op die plaas Kromfontein uitgelê in 1872. Die eerste eienaar van die plaas was P.A. Venter na wie die dorp genoem is in 1857. Venter was 'n veldkornet en vriend van Moshoeshoe. Toe Venter in 1857 sterf, het sy seun BG Venter ingestem dat sy huis as 'n kerk gebruik kan word. 'n Dorp het op die kerkplaas ontwikkel en die eerste erwe is in 1872 verkoop. Formele proklamasie het in 1876 gevolg. Verskeie gevegte het tydens die Tweede Vryheidsoorlog in die omgewing plaasgevind. Die distrik van 1 235 km² is van gemengde boerdery afhanklik: beeste, skape, mielies en koring. Daar is oorblyfsels van 'n klipskans, in die buitewyke van die dorp, wat in 1858 gebou is. Die klipskans is gebou om mense van die omgewing teen die Basoeto's te beskerm tydens die Oranje-Vrystaat se eerste oorlog met die hulle.


Die Samojeedse tale is 'n taalgroep wat aan die ooste- en westekant van die Oeralgebergte in Rusland in Noordelike Eurasië deur altesaam ongeveer 30 000 sprekers gepraat word. Die Samojeedse tale stam van die gemeenskaplike oertaal Proto-Samojeeds af en vorm saam met die Fins-Oegriese tale die Oeraalse taalfamilie. Die Samojeedse tale word in 'n Noordelike en Suidelike groep onderverdeel: Noordelike Samojeeds Enets word moontlik nog deur 100 mense gepraat, word verder onderverdeel in Woud-Enets en Toendra-Enets Nenets (Joerak) word deur ongeveer 27 000 mens gepraat Nganasaans word deur ongeveer 600 mens gepraat †Joeratsies, 'n nou uitgestorwe taal wat in die Jenisejrivier se omgewing gepraat is. Suidelike Samojeeds †Kamassies (Kamas), 'n nou uitgestorwe taal †Matories (Motor), 'n nou uitgestorwe taal †Koibal, 'n nou uitgestorwe taal Selkoeps (Ostjak-Samojeeds) is in 1994 na raming nog deur 1 570 mense gepraat Jacek Fisiak, Raymond Hickey, Stanisław Puppel, Language History and Linguistic Modelling: A Festschrift for Jacek Fisiak on His 60th Birthday, Contributor Jacek Fisiak, Uitgegee deur Walter de Gruyter, bl. 831, 1997, ISBN 3110145049, 9783110145045 Daniel Mario Abondolo, The Uralic Languages, uitgegee deur Taylor & Francis, 1998, ISBN 041508198X, 9780415081986, bl.


Wogoels (Wogoels: маньси; mansi of моаньсь; moans, Russies: мансийский; mansiiski) is een van twee Ob-Oegriese tale, die ander is Ostjaaks, wat saam met Hongaars die Oegriese tak van die Fins-Oegriese groep in die Oeraalse taalfamilie vorm. Dit word langs die Obriver en sy sytakke gepraat insluitend in die Chanto-Mansië (Russies: Ханты-Мансийский - Chanti-Mansjiskii) outonome Okrug en die Sverdlovsk Oblast in Siberië in Rusland gepraat. Volgens die 1990 sensus was daar 3 184 Wogoelssprekers in Rusland. Jacek Fisiak, Raymond Hickey, Stanisław Puppel, Language History and Linguistic Modelling: A Festschrift for Jacek Fisiak on His 60th Birthday, Contributor Jacek Fisiak, Uitgegee deur Walter de Gruyter, p831, 1997, ISBN 3110145049, 9783110145045 Wikiwoordeboek het 'n inskrywing vir Wogoels.


Die Fins-Samiese tale of Fins-Lappiese tale is 'n deelgroep van die Fins-Oegriese tale in die Oeraalse taalfamilie wat bestaan uit die Oosseefinse tale en die Samiese tale. Die tale word in die landstreke om die Oossee en verder Noord tot in die Noordelike poolsirkel gepraat. Dit sluit die twee grootste tale in die Finse been van die Fins-Oegriese tale in naamlik Fins en Estnies wat ook amptelike van Finland en Estland onderskeidelik is en van die Europese Unie. Fins-Samies het waarskynlik in ongeveer 1200 v.C. ontstaan uit Fins-Wolgaïes wat verdeel het in in Fins-Samies en Wolgaïes wat vandag deur Mari en die Mordwiense tale Moksja en Erzja verteenwoordig word. Die vroeë Fins-Samies is meer wes naby die Oossee gepraat terwyl die Wolgaïese tale naby die groot draai in die Wolgarivier gepraat is. Fins-Samies het waarskynlik in omtrent 1000 v.C. in Oosseefins en Samies verdeel. Jacek Fisiak, Raymond Hickey, Stanisław Puppel, Language History and Linguistic Modelling: A Festschrift for Jacek Fisiak on His 60th Birthday, Contributor Jacek Fisiak, Uitgegee deur Walter de Gruyter, bl. 831, 1997, ISBN 3110145049, 9783110145045 Grenoble, Lenore (2003).


Koördinate: 33°22′00″S 22°21′15″E / 33.36667°S 22.35417°O / -33.36667; 22.35417 Die Swartberge is 'n lang bergreeks wat deel uitmaak van die Kaapse Plooigordel. Dit loop oorwegend van oos na wes, en vorm die noordgrens van die halfdroë gebied bekend as die Klein-Karoo. Noord van die reeks lê etlike kleiner plooiings van die Plooigordel – die Elandsberg, Rooirant, Aasvoëlberg, Gamkasberg ensomeer – wat die suidgrens vorm van 'n ander semi-droë gebied, die Koup van die suidwestelike Groot-Karoo. Die gedeelte wes van Die Poort in die Gouritzrivier, insluitend die Seweweekspoort, staan as die Klein-Swartberge bekend, terwyl die langer deel oos van die Gouritzrivier as die Groot-Swartberge bekend staan. Daar is etlike kleiner berge en heuwels in Suid-Afrika, veral in die Kaapprovinsies, wat as "Swartberg" bekend staan. Daar is heelwat passe deur die Swartbergereeks, en die bekendste is besmoontlik die Swartbergpas. Dit is geleë tussen Oudtshoorn in die suide en Prins Albert in die noorde. Die pas is nie geteer nie en kan ontoeganklik word as dit gereën het, maar dit bied asemrowende uitsigte oor die Klein-Karoo suidwaarts en die Koup na die noorde.


Gitarama is die tweede grootste stad in Rwanda. In 2002 het die stad 'n bevolking van 84 669 gehad. Hierdie artikel is ’n saadjie. Voel vry om Wikipedia te help deur dit uit te brei.


Hertzogville is 'n landboudorp in die noordwes-Vrystaat, in Suid-Afrika. Voor die stigting van die NG gemeente Boshof in 1856 moes die inwoners van die omgewing wat baie later Hertzogville sou word, Bloemfontein toe gaan vir inkopies en om hul kerklike voorregte uit te oefen. Boshof was steeds baie ver; daarom het die boere net die naweek lange Nagmaal bygewoon, wanneer hulle ook voorraad aangekoop het. So het die gedagte aan ’n nuwe dorp ontstaan omdat die mense afvallig begin raak het weens die groot afstand na die naaste kerk. Toe reeds was daar heelwat plaasskole in die omgewing, enkele Jodewinkels op plase en selfs ’n herberg op Kareespruit. Die Tweede Vryheidsoorlog het die droom van ’n dorp onderbreek. In Junie 1902 het die boere na hul verwoeste plase teruggekeer. Die gemeenskap moes uit die as opstaan en van vooraf begin. Eers in 1911 was daar weer ’n algemene gevoel vir dorpstigting. Talle vergaderings is gehou om ’n geskikte ligging te kies. Omdat eenstemmigheid nie bereik kon word nie, is die provinsiale administrasie gevra om ’n kommissie aan te stel, wat al drie die voorgestelde plase afgekeur het.


Die Claus-proses is die noemenswaardigste proses wat tans aangewend word vir ontswaweling van gasse, om 'n elementêre swawelproduk te lewer vanuit die waterstofsulfied-komponent van die gas. Die proses is meer as 100 jaar gelede ontwikkel en is vandag die standaardproses in die chemiese nywerheid. Die veelstappige Claus-proses herwin swawel vanuit die waterstofsulfied wat in rou aardgas aangetref word, asook uit die byprodukgas wat waterstofsulfied bevat en vrygestel word tydens die raffinering van ru-olie of ander nywerheidsprosesse. Die byprodukgasse (Selexol, Rectisol, Purisol en Amienwassers) word hoofsaaklik vanuit fisiese en chemiese behandelingseenhede vrygestel soos raffinaderye, Aardgas-verwerkingseenhede en vergassings- of sintetiserende gasaanlegte. Hierdie byprodukgasse kan ook waterstofsianied, koolwaterstowwe, swaweldioksied of ammoniak bevat. Gasse met 'n H2S van meer as 25% is geskik vir die herwinning van swawel in 'n eenstappige Claus-proses terwyl alternatiewe konfigurasies aangewend kan word vir gasvoere met 'n laer H2S-inhoud. Gas Processors Association Data Book, 10de Uitgawe, Volume II, Deel 22


Edson Arantes do Nascimento (gebore op 23 Oktober 1940 in Três Corações, Brasilië), beter bekend as Pelé, is 'n voormalige Brasiliaanse sokkerspeler en word dikwels beskryf as die beste sokkerspeler van alle tye. Hy is ook deur die Internasionale Olimpiese Komitee as atleet van die eeu benoem. Alhoewel sy geboortesertifikaat wys dat sy eerste naam "Edison" is (hy is vernoem na Thomas Edison), verwys hy na homself as "Edson", maar dit is as "Pelé" wat hy 'n sportlegende geword het. Pelé het 'n nasionale held in sy tuisland geword, waar die regering hom tot 'n nasionale skat verklaar het. Hy is bekend vir sy prestasies in en bydraes tot sokker en FIFA het amptelik verklaar dat hy die sokkerambassadeur van die wêreld is. Hy bied ook sy ondersteuning aan beleide wat die sosiale omstandighede van die armes probeer verbeter; toe hy sy duisendste doel aangeteken het, het hy dit aan die arm kinders van Brasilië opgedra. Deur die loop van sy loopbaan het hy bekend gestaan as "die koning van sokker (O Rei do Futebol), "die koning Pelé (O Rei Pelé) of slegs "die koning" (O Rei).


Randfontein is 'n goudmynboudorp in Wesrand in die weste van Gauteng, Suid-Afrika. Die dorp lê tussen Carletonville en Krugersdorp, en is 45 km wes van Johannesburg. Ná die ontdekking van goud was daar 'n geskarrel na grond in die Witwatersrand en het sir J.B. Robinson die plaas Randfontein in 1886 gekoop. Die dorp is in 1890 op die plaas gestig om die goudmynbedrywighede van die Randfontein Estates-goudmynmaatskappy te bedien. Randfontein was eers deel van Krugersdorp, maar het op 1 Januarie 1929 'n onafhanklike munisipaliteit geword. Die spoorlyn vanaf Krugersdorp het die dorp in 1895 bereik. Die distrik is 813 km² groot. Behalwe goud en uraan is mielies, groente en suiwelprodukte van ekonomiese belang. Die skole in Randfontein sluit in: Hoërskool Jan Viljoen Phahama Sekondêre Skool Lys van dorpe in Suid-Afrika NG gemeente Helikonpark NG gemeente Randpoort NG gemeente Randfontein NG gemeente Randfontein-Noord NG gemeente Randfontein-Wes Op Pad in Suid-Afrika. B.P.J. Erasmus. 1995 ISBN 1-86842-026-4 Ensiklopedie van Suidelike Afrika, Eric Rosenthal, 1967 "Hoofplek Randfontein". Sensus 2011. "Schoolgirl suspended from Hoërskool Jan Viljoen after bullying boy".


Rekenkundige brondokumente is die basiese dokumente waarin transaksies beheer en opgeteken word, wat verder in die rekenkundige stelsel gebruik word. Algemene voorbeelde is vir aankope: en vir verkope: Hierdie artikel is ’n saadjie. Voel vry om Wikipedia te help deur dit uit te brei.


El Grupo Nuevo De Omar Rodriguez-Lopez (El grupo Nuevo) is 'n Amerikaanse musiekgroep van El Paso, Texas. Die groep bestaan uit Cedric Bixler-Zavala (voorsang), Omar Rodriguez-Lopez (kitaar), Juan Alderete (baskitaar), Jonathan Hischke (sintetiseerders) en Zach Hill (tromme). Cryptomnesia (2009) ElGrupoNuevoDeOmarRodriguezLopez.com Geargiveer 6 Maart 2009 op Wayback Machine (en) Hierdie artikel is ’n saadjie. Voel vry om Wikipedia te help deur dit uit te brei.


.dj is die Internettopvlakdomein vir Djiboeti. Die domein word soms misbruik vir die registrasie van musiek-verwante webtuistes (DJ staan vir "diskjockey", of platejoggie in Afrikaans). Lys van Internettopvlakdomeine ISO 3166-2:DJ IANA se.dj-whois-inligting AfriDNS - Inligting oor Afrika se topvlak-domeine


.et is die Internettopvlakdomein vir Ethiopië. Lys van Internettopvlakdomeine ISO 3166-2:ET IANA se whois-inligting vir .et AfriDNS - Inligting oor Afrika se topvlakdomeine


.gn is die Internettopvlakdomein vir Guinee. Slegs persone vanaf die republiek kan subdomeine onder die topvlak-domein registreer. .com.gn: Kommersieel .ac.gn: Akademies .gov.gn: Regering .org.gn: Nie-winsgewende organisasie .net.gn: Netwerk infrastruktuur Lys van Internettopvlakdomeine ISO 3166-2:GN IANA se whois-inligting vir .gn AfriDNS - Inligting oor Afrika se topvlakdomeine


Msongola is 'n administratiewe wyk in die Ilala-distrik van die Dar es Salaam-streek van Tanzanië. Volgens die 2002-sensus het die wyk het 'n totale bevolking van 7,315. "2002 Bevolking- en Behuisingsensus Algemene Verslag" (in Engels). Government of Tanzania. Geargiveer vanaf die oorspronklike op 21 Julie 2009. Besoek op 21 Augustus 2008. Hierdie artikel is ’n saadjie. Voel vry om Wikipedia te help deur dit uit te brei.


Lyfbranderry (Engels: bodysurfing) is die kuns en sport om branders te ry sonder die benutting van toerusting soos 'n branderplank of lyfplank. Lyfbranderryers sal normaalweg slegs swemvinne gebruik om hulself in die water mee voort te stu. Sommige beoefenaars van die sport sal ook 'n klein bordjie in hul hand gebruik om oor die water te skeer en te help met posisionering op die oppervlak van die brander. Hierdie toerusting help ook om ekstra spoed op die brander te genereer. Gevorderde lyfbranderryers voer dikwels ook toertjies op die branders uit. Die beste branders vir die beoefening van lyfbranderry is sterk, silindriese branders wat vinnig breek oor 'n sandbodem. Bekende lyfbranderryplekke sluit in Sandy Beach en Makapuu op Oahu-eiland (Hawaii), en die Wedge by Newport Beach in Kalifornië. Point Panic is 'n plek op Oahu-eiland wat uitsluitlik vir die gebruik van lyfbranderryers gereserveer is. Die lyfbranderrywêreldkampioenskappe vind jaarliks in Augustus by Oceanside in Kalifornië plaas. Die Pipeline Bodysurfing Classic is nog 'n bekende lyfbranderrykompetisie wat jaarliks in Januarie by die Pipeline op die eiland Oahu (Hawaii) gehou is, maar waarvan die organiseerders se aansoeke om 'n permit vir eksklusiewe toegang tot die Pipeline ontspanningsarea vir die duur van die kompetisie sedert 2011 herhaaldelik geweier is.


.lr is die Internettopvlakdomein vir Liberië. Lys van Internettopvlakdomeine IANA .lr whois informasie AfriDNS - Informasie over Afrikaanse topvlakdomeine


.na is die Internettopvlakdomein vir Namibië. Lys van Internettopvlakdomeine IANA .na whois informasie AfriDNS - Informasie over Afrikaanse topvlakdomeine


.sn is die Internettopvlakdomein vir Senegal. Lys van Internettopvlakdomeine IANA .sn whois informasie AfriDNS - Informasie over Afrikaanse topvlakdomeine


Dalia Grybauskaitė [daˈlʲæ grʲiːbausˈkaitʲeː] (* 1 Maart 1956 in Vilnius) is 'n Litause politikus en voormalige kommissaris vir finansiële beplanning en besteding van die Europese Unie. Op 17 Mei 2009 is Grybauskaitė as onafhanklike kandidaat en opvolger van Valdas Adamkus as die eerste vroulike president van Litaue verkies en op 12 Julie 2009 ingesweer. Sy is op 12 Julie 2019 deur Gitanas Nausėda opgevolg. Dalia Grybauskaitė het by die sekondêre Salomėja Nėris-skool in Vilnius skoolgegaan. Op die ouderdom van negentien jaar het sy as inspekteur in die personeelafdeling van die Filharmoniese Orkes begin werk en een jaar later na Leningrad (tans Sint Petersburg) gegaan en aan die plaaslike universiteit as deeltydse student in politieke ekonomie ingeskryf. Terselfdertyd het sy in 'n Leningradse pelsfabriek gewerk. Ná die voltooiing van haar studies het sy 'n tyd lank as dosent in politieke ekonomie gewerk en daarna na haar geboortestad Vilnius teruggekeer. Hier het sy enkele maande lank as leidende sekretaris van die Akademie van Wetenskappe se "Žinija"-geselskap gefungeer. Sy was tussen 1983 en 1984 hoof van die Landbou-afdeling van Vilnius se Partyskool en het later, tussen 1985 en 1990, as dosent in die Departement van Politieke Ekonomie klas gegee vir studente, met politieke ekonomie en die wêreldgeskiedenis van geld as haar hoofsaaklike onderwerpe.


Vingis-park is die grootste park in die Litause hoofstad Vilnius met 'n oppervlakte van 162 hektaar. Die park, wat in 'n rivierkronkel van die Neris geleë is, word onder meer vir konserte en sportgebeurtenisse gebruik, maar vervul daarnaas ook die funksie van 'n vermaaklikheidspark en beskik oor koffiekroeë en restaurante. Die Vingis-stadion, wat in 'n beboste deel van die park geleë is, is 'n trekpleister vir sportgeesdriftiges. Die park se geskiedenis dateer al eeue terug. In 1965 is die gebied omgeskep tot sy huidige vorm om as vergaderplek vir politieke byeenkomste en terrein vir konserte te dien. In die laat 1980's het verskeie groot byeenkomste van die Litause onafhanklikheidsbeweging hier plaasgevind, waaronder dié op 23 Augustus 1988 toe 250 000 mense hier vergader het. Die park beskik oor 'n botaniese tuin en 'n amfiteater met toneel (Litaus: Vingio parka estrada) wat op 'n reusagtige mossel lyk. Tydens die somer vind hier talle konserte plaas, terwyl die tradisionele Litause sangfeeste hier elke vier jaar gehou word. Op die militêre begraafplaas oos van die amfiteater is meer as 4 000 hoofsaaklik Duitse soldate ter ruste gelê wat tydens die twee wêreldoorloë in Litaue gesneuwel het.


Alytus is die sesde grootste stad van Litaue met 'n oppervlakte van 40 vierkante kilometer en 'n bevolking van 51 561 in 2018. Die stad, wat 65 kilometer suid van Kaunas en 108 kilometer suidwes van Vilnius aan weerskante van die Nemunas-rivier geleë is, is 'n beduidende administratiewe en nywerheidsentrum in die suidelike etnografiese gewes Dzūkija en die hoofstad van die administratiewe gewes Alytus (Litaus: Alytaus apskritis). Vanweë sy strategiese ligging was Alytus eeue lank 'n omstrede nedersetting wat in die gevegte tussen Litause magte en Duitse kruisridders sentraal gestaan het. Later het Pruise, Pole en Russe pogings onderneem om Alytus in te neem. Die burgheuwel (Piliakalnis) by die samevloeiing van die Alyputin- en die Nemunas-rivier dateer uit hierdie vroeë tydperk. Omstreeks 1340 was hier 'n vesting van vors Keštutis, Aliten, geleë. Die eerste historiese verwysing na Alytus in 'n kroniek van Wigand von Marburg dateer uit die jaar 1377. In 1581 het Alytus stadstatus volgens die Maagdenburgse Reg verkry. Aangesien die Nemunas-rivier in die geskiedenis dikwels 'n grenslyn gevorm het, was Alytus verskeie kere in twee helftes verdeel.


'n Sintetiese klavier of sintetiseerder is 'n elektroniese toestel wat 'n verskeidenheid klanke kan produseer deur seine van verskillende frekwensies te genereer en te kombineer. Sintetiseerders skep elektriese seine eerder as direkte akoestiese klanke, wat dan deur 'n luidspreker of stel kopfone gespeel word. Sintetiseerders word gewoonlik (maar nie eksklusief nie) deur 'n musikale toetsbord in die styl van die klavier beheer. Sintetiese klaviere kan 'n wye reeks klanke produseer wat ander instrumente kan naboots (soos dwarsfluite, kitare en selfs tromme), of dit kan heeltemal nuwe klankkleure ((en) "timbres") genereer. Die eerste elektriese sintetiseerder is in 1876 deur Elisha Gray uitgevind (hy is bekend vir sy rol in die ontwikkeling van 'n telefoonprototipe). Robert Moog het 'n rewolusionêre sintetiseerder geskep wat op Wendy Carlos se Switched-On Bach (1968), 'n gewilde opname wat vele musici aan die klank van sintetiseerders voorgestel het, gebruik is. In die 1970's het die ontwikkeling van verkleinde vastetoestand komponente toegelaat dat sintetiseerders vrystaande, beweeglike instrumente kon word, wat dit makliker gemaak het om hulle in musiekkonserte te gebruik.


Danny Saucedo (* Daniel Gabriel Alessandro Saucedo Grzechowski op 25 Februarie 1986 in Stockholm, Stockholms Län, Swede) is 'n Sweedse sanger wat algemeen na verwys word as bloot Danny en wat as een van die finaliste aan Idol 2006, die Sweedse weergawe van Pop Idol, deelgeneem het. Sy moeder kom uit Bolivië en sy vader uit Pole. Hy het sy debuutenkelsnit, Öppna din dörr (deur Tommy Nilsson), in 2006 uitgereik en dit het die 24ste plek op die Sweedse enkelsnitranglys behaal. Danny is ook 'n lid van die Sweedse trio E.M.D.. Saucedo is een van die suksesvolste manlike Sweedse kunstenaars sedert 2006. Hy het in die Grammi-toekenning gewen, wat die hoogste Sweedse musikale prys is. Saucedo het sy debuutalbum, Heart Beats, in Mei 2007 vrygestel en dit het die nommereen-posisie op die albumranglyste behaal. Drie enkelspelers is van hierdie album vrygestel: "Tokyo" (#1), "Play it for the girls" (#1) en "If only you" (#3), 'n duet met Sweedse sangeres Therese Grankvist.


Lig is elektromagnetiese straling waarvan die frekwensie van so 'n aard is dat dit deur die menslike oog waargeneem kan word. Dit val in die sigbare spektrum. Die drie primêre eienskappe van lig is: Amplitude Frekwensie of golflengte Polarisasie Lig bestaan uit klein "pakkies" bekend as fotone en besit eienskappe van golwe en deeltjies, dit staan bekend as die golf/deeltjie-dualiteit van lig. Die studie van lig word optika genoem, 'n belangrike vakgebied in moderne fisika. Lig is 'n vorm van elektromagnetiese straling en die golfgeaardheid daarvan bring mee dat dit aan breking, buiging en weerkaatsing onderworpe is. Die hedendaagse teorie oor lig het sy beslag gekry uit die kennis oor die reglynige voortplanting van lig (uit die Oudheid), die voorstelling van lig as golwe of deeltjies (17e eeu) en die ontdekking dat lig ander lig kan uitdoof (19e eeu). Die snelheid waarmee lig voortgeplant word, blyk 'n fundamentele grootheid te wees wat 'n belangrike rol speel in die formulering van die relatiwiteitsteorie. Reeds van oudsher af was dit bekend dat lig reglynig voortplant, ken die mens die begrip "ligstraal" en is die gedrag van ligstrale by weerkaatsing en breking ondersoek.


Basilica minor (Latyn, letterlik "klein basiliek") is 'n besondere eretitel wat deur die pous aan 'n beduidende kerkgebou verleen word, ongeag sy boustyl. Met die toekenning van dié eretitel word die bande tussen 'n kerk en die biskop van Rome versterk, terwyl die gebou ook vir sy omgewing beduidender word. Die geboue en vlae van 'n Basilica maior dra soms die gekruiste sleutels wat ook op die pouslike wapen uitgebeeld word. Die padiglione (Latyn: umbraculum, Italiaans ook ombrellino), 'n geel-rooi gestreepte keëlvormige syskerm, wat oorspronklik as 'n sonbeskerming tydens prosessies gebruik is, en die tintinabulum, 'n liturgiese klokkie, is deesdae geen verpligte kentekens meer nie. Tans dra 1 477 kerkgeboue wêreldwyd die eretitel basilica (basiliek), waarvan 528 in Italië. Veral bedevaartskerke word met dié titel vereer. 'n Basilica minor kan maklik aan die pouslike wapen (van die huidige pous of dié wat die titel oorspronklik verleen het) herken word wat oor die portaal of enige ander opvallende plek aangebring is.


Die nasionale vlag van Kameroen is op 20 Mei 1975 amptelik in gebruik geneem. Die vlag is ’n vertikale driekleur in die kleure groen-rooi-geel (die Pan-Afrika kleure), met groen aan die vlagpaalkant. Daar is ’n geel vyfpuntige ster in die middel van die rooi baan. Kameroen is, na Ghana die tweede land wat die Pan-Afrika kleure in sy vlag geïmplementeer het. Die vorm van die vlag is ontleen aan die Franse Driekleur. Die groen baan stel die suidelike woude van Kameroen voor, die rooi stel onafhanklikheid voor, die ster (genaamd die "ster van eenheid") stel eenheid voor en die geel baan stel die noordelike savannas van Kameroen voor en daar word ook gesê dat die geel die son voorstel wat "die bron van die nasie se gelukkigheid" is. Dit is opmerklik dat die baan heel regs in die Kameroense grondwet as "geel" gemeld word, maar die ster as "goud". Die afmetings van die ster is nie vasgestel nie, wat beteken dat daar Kameroense vlae is met ’n groot of ’n klein ster in die rooi baan.


Hebe (Grieks: Ἥβη) was in die Griekse mitologie die godin van jeugdigheid. Sy was die dogter van Zeus en Hera en die skinker vir die gode en godinne van die berg Olimpus. Nadat sy met Herakles getrou het, is haar plek ingeneem deur Ganimedes van Troje. Haar eweknie in die Romeinse mitologie was Juventas. Hierdie artikel is merendeels vertaal vanaf die Engelse Wikipedia-artikel en:Hebe (mythology) Pantheon.org – Hebe Geargiveer 18 Januarie 2008 op Wayback Machine Theoi Project: Hebe Hierdie artikel is ’n saadjie. Voel vry om Wikipedia te help deur dit uit te brei.


Die nasionale vlag van die Republiek die Kongo is op 18 Augustus 1958 amptelik in gebruik geneem. Die vlag vertoon ’n vertikale driekleur in groen-geel-rooi (die Pan-Afrika kleure) maar wat hierdie vlag onderskei is dat die middelste baan skuins oor die vlag loop van links onder (aan die vlagpaalkant) tot regs bo (aan die wapperkant). Die groen op die vlag stel die natuurskoon van die land voor, geel stel die natuurlike hulpbronne voor en rooi stel die stryd om vryheid voor. Vlag van die Volksrepubliek die Kongo Vlag van die Kongolese Weermag, 1970 tot 1992 In 1970 is die vlag laat vaar om plek te maak vir ’n nuwe vlag wat deur die sosialistiese regering van die "Volksrepubliek die Kongo" ingestel is. Die bewing het in 1991 tot ’n einde gekom en op 10 Junie van daardie jaar is die vlag soos hy was (en nou is) heringestel. (en) Republiek die Kongo by Flags of the World (en) "Flag of the Republic of the Congo". Encyclopædia Britannica. Besoek op 14 Mei 2019.


Siegfried Mynhardt, alombekend as Siegie (5 Maart 1909 – 29 Maart 1996), was ’n bekende Afrikaanse toneelspeler. Hy het sy loopbaan in 1929 onder Hendrik en Mathilda Hanekom in die toneelstuk Onskuldig Veroordeel begin en daarna lid geword van die geselskappe van Paul de Groot en André Huguenet. Mynhardt het in meer as 500 toneelstukke opgetree, asook in talle rolprente en TV-flieks. Hy het tot voor sy dood op 87 nog toneelgespeel. Een van sy laaste groot rolle was op 79 in Die Houtbord, waarvoor hy met ’n Artes bekroon is as beste akteur. Mynhardt het hom in die dertigerjare by die Old Vic-teatergeselskap in Londen aangesluit, maar hy het na Suid-Afrika teruggekeer toe die Tweede Wêreldoorlog uitbreek. Tydens die oorlog het hy, Lydia Lindeque en ’n klompie ander akteurs in Noord-Afrika opvoerings vir Suid-Afrikaanse soldate gehou. In 1947 was hy een van die stigterslede van die Nasionale Toneelorganisasie. Hy het daarna vir die Engelse geselskap van Truk in toneelstukke soos Heartbreak House, The Affair, Child's Play, The Miser en Hadrian VII gespeel, en daarna vir Kruik.


Niendorfer TSV is 'n sportklub uit die stadstaat Hamburg in Duitsland. Behalwe sokker, het die klub ook afdelings vir onder meer pluimbal, bofbal, sagtebal, basketbal, handbal, judo, ju-jutsu, karate, amateurtoneel, atletiek, prelbal, skaak, swem, dans, tafeltennis, tennis, gimnastiek en vlugbal. Niendorf is 'n stadsdeel van Hamburg wat tot 1927 'n onafhanklike dorp was. Die klub is op 13 Julie 1919 gestig as die jeugvereniging van 'n opvoedkundige organisasie. Die klub was in sy vroeë jare 'n suiwer gimnastiekklub totdat die sokker-en handbalafdelings in die 1936/37-seisoen op die been gebring is. Die klub het sy eie tydskrif, DER NIENDORFER, wat tien keer 'n jaar met 'n oplaag van 2 500 verskyn. Die sokkerafdeling ding tradisioneel in die laer ligas van Hamburg mee en die grootste onlangse prestasie was om sedert 2004 in die Verbandsliga (nou Oberliga) Hamburg mee te ding. Amptelike klubwerf


Futurama is 'n Amerikaanse televisie-animasiereeks wat deur Matt Groening en David X. Cohen geskep is en sedert 1998 saam met Ken Keeler in Suid-Korea en die VSA geproduseer word. Futurama het 7 seisoene met 121+ episodes sedert die eerste uitsending in 1999 en 4 DVD-rolprente. Futurama speel in Nieu-New York van die 31ste eeu. Daar is ook 'n Futurama Comic, wat deur Bongo Comics gepubliseer word. Die 4 rolprente is Futurama: Bender’s Big Score (2007), Futurama: The Beast with a Billion Backs (2008), Futurama: Bender’s Game (2008) en Futurama: Into the Wild Green Yonder (2009). Philip J. Fry Turanga Leela Bender Bieger Rodriguez Professor Hubert J. Farnsworth Dr. John Zoidberg Hermes Conrad Amy Wong Zapp Brannigan Kif Kroker Nibbler Mom Sal Scruffy The Simpsons Wikimedia Commons het meer media in die kategorie Futurama. (en) Futurama op IMDb (en) Amptelike tuisblad Geargiveer 20 Januarie 2010 op Wayback Machine Hierdie artikel is ’n saadjie. Voel vry om Wikipedia te help deur dit uit te brei.


Gerald Rudolph Ford jr. (Omaha (Nebraska), 14 Julie 1913 - Rancho Mirage, Kalifornië, 26 Desember 2006) was die 38ste president van die Verenigde State. Voor dit was hy die 40ste visepresident van die Verenigde State van 1973 tot 1974 onder president Richard Nixon. Hy was 'n politikus van die Republikeinse Party. Ford is as Leslie Lynch King jr. gebore en het in Grand Rapids, Michigan, grootgeword as die seun van Leslie Lynch King Sr en Dorothy Ayer Gardner Ford. Hy is hernoem na Gerald Rudolph Ford jr, nadat hy as kind deur sy ma se tweede man aangeneem is. Hy was 'n goeie Amerikaanse voetbalspeler. Sy span van die Universiteit van Michigan was vir twee seisoene onoorwonne. In 1934 is Ford as die waardevolste speler aangewys. Hy studeer daarna regte aan die Yale Universiteit. Gedurende die Tweede Wêreldoorlog het hy onder meer diens gedoen op 'n vliegdekskip wat by Saipan en die Filippyne in gevegte betrokke was. In Desember 1944 het hy byna sy lewe verloor toe sy skip in 'n orkaan beland het. In 1946 verlaat hy die diens as 'n luitenant-kolonel en sluit by 'n prokureursfirma aan.


Hierdie artikel handel oor die Suid-Afrikaanse joernalis en politikus. Vir die artikel oor die geleerde en politikus, sien Jannie Hofmeyr en oor die predikant van die NG gemeente Somerset-Oos, sien Jan Hendrik Hofmeyr. Jan Hendrik Hofmeyr (Onze Jan) (4 Julie 1845 – Londen, 16 Oktober 1909) is in Kaapstad gebore. Tydens sy loopbaan was hy 'n joernalis by De Zuid-Afrikaan, Ons Land en die Zuid Afrikaansche Tijdschrift. Hofmeyr het homself bemoei met die Afrikanergemeenskap aan die Kaap en sou uitgroei tot een van die grootste Afrikanerleiers van sy tyd. Omdat hy die belange van die boere op die hart gedra het, het hy in 1878 die boerevereniging gestig: Zuidafrikaansche Boeren Beschermings Vereeniging. Nie alleen die belange van die boere het hy op die hart gedra nie, maar ook die res van die Afrikanergemeenskap. Op 2 November 1882 neem hy die leiding oor van die Afrikanerbond, wat deur S.J. du Toit gestig is. Op 22 Mei 1883 het die Afrikanerbond en die Zuidafrikaansche Boeren Beschermings Vereeniging saamgesmelt onder die naam: Afrikanerbond, onder voorsitterskap van Hofmeyr.


Die Marcianus-suil (Turks: Kıztaşı) is ’n monument wat in 455 in Konstantinopel opgerig is ter ere van keiser Marcianus. Dit is uit twee stukke rooigrys Egiptiese graniet saamgestel. Wikimedia Commons het meer media in die kategorie Marcianus-suil. Hierdie artikel is ’n saadjie. Voel vry om Wikipedia te help deur dit uit te brei. Koördinate: 41°0′56″N 28°57′01″O / 41.01556°N 28.95028°O / 41.01556; 28.95028


Die nasionale vlag van Uganda is op 9 Oktober 1962 amptelik in gebruik geneem. Die vlag vertoon ses horisontale afwisselende bane in (van bo na onder) swart, geel, rooi, swart, geel en rooi met ’n wit skyf in die middel van die vlag waarop ’n mahem pryk. Die drie kleure verteenwoordig die mense van Uganda (swart) die sonskyn van Afrika (geel) en Afrikaanse broederskap (rooi, ook die kleur van bloed wat alle Afrikane verbind). Die kleure is afkomstig van die vlag van die Ugandese Volkskongres (UPC), ’n politieke party wat tussen 1960 en 1985 die belangrikste party in die land was. Dit is tans die grootste opposisieparty. Die ses bane beslaan elk een sesde van die wydte van die vlag. Die deursnee van die skyf is kleiner as die wydte van twee bane, sodat die geel bane nie daaraan raak nie. Die mahem (kraanvoël) is deur die Britte aan Uganda toegeken. Tydens die Britse bewind (vanaf 1914) is ’n blou Britse vaandel gebruik wat bestaan het uit ’n enkele blou baan met die Union Jack in die skildhoek en ’n mahem op ’n wit skyf op die wapperkant.


Altai-krai (Russies: Алта́йский край, Altaiski krai) is ’n deelgebied van Rusland. Dit lê in die Siberiese Federale Distrik en die hoofstad is Barnaoel. Die krai grens aan Kazachstan, Nowosibirsk-oblast, Kemerowo-oblast en die Republiek van Altai. Beenstukke van die Denisova-hominien is in die Denisova-grot in Altai-krai ontdek. Die gebied was deel van ’n groot kruispad in die antieke wêreld. Verskeie nomadiese stamme het tydens tydperke van migrasie deur die gebied getrek en tekens is op argeologiese terreine gevind dat antieke mense hier gewoon het. Die Altaivolk is ’n Turkse volk wat aanvanklik nomadies was en tot die 2de millennium v.C. terugstrek, en waarvan sommige lede hier kom woon het. Die gebied is beheer deur die Xiongnu-ryk (209 v.C. - 93 n.C.), Rouran-khaganaat (330-555), Mongoolse Ryk (1206-1368), Goue Horde, Noord-Yuan (1368-1691) en Zunghar-khanaat (1634-1758). Ná die Russiese Rewolusie en die opkoms van die Russiese Sosialistiese Federale Sowjetrepubliek het die beleid van oorlogskommunisme ook in die Altai-krai gegeld en die inkomste van baie boere geraak.


Cabinda (ook Kabinda, die voormalige Portugees-Kongo) is 'n eksklawe en provinsie van Angola en grens in die noorde aan die Republiek van die Kongo en in die suide aan die Demokratiese Republiek van die Kongo. Die hoofstad en grootste stad is Cabinda. Die provinsie het in 2007 300 000 inwoners gehad en het 'n oppervlakte van 7 270 km². Tussen 1885 en 1975 was Cabinda 'n deel van die Portugese Ryk. Oorspronklik was Cabinda as 'n onafhanklike land beplan, maar Angola beset Cabinda en sedert 1975 is Cabinda 'n deel van Angola en die Bakongo strewe na onafhanklikheid. Cabinda (ook bekend as die Portugese Kongo) word sedert 1 Februarie 1885 as 'n Portugese protektoraat erken deur die Koloniale Konferensie van Berlyn. Na die Angelier-revolusie in Portugal het verskeie politici belangstelling getoon om Cabinda deel van Angola te maak, hoewel dit nie daaraan grens nie. Dit het inderdaad met die onafhanklikheid van Angola in 1975 gebeur. Kort daarna het die Frente para a Libertação do Enclave de Cabinda (FLEC, Front vir die Bevryding van die Enklawe Cabinda) 'n oorlog teen die Angolese teenwoordigheid begin, wat tot vandag toe voortduur.


Die Suid-Afrikaanse parlementsverkiesing van 1977 het op 30 November 1977 plaasgevind. Die regerende Nasionale Party onder die leierskap van Eerste Minister John Vorster het weer sy meerderheid verbeter. Die party het 134 setels behaal, 11 meer as 1974, en meer as enige party vantevore. Die belangrikste opposisieparty was die Progressiewe Federale Party (PFP), opvolger van die Progressiewe Reformisteparty (en vroeër Progressiewe Party), wat 16,7% van die stemme, en 17 setels, behaal het. Die Nuwe Republiekparty (NRP), die opvolger van die Verenigde Party en voorheen die amptelike opposisie, het net 6,1% van die stemme behaal, 31 setels verloor en met net 10 setels beëindig. De verregse Herstigte Nasionale Party van Jaap Marais het weer geen setels behaal. Minder as 'n jaar na die verkiesing het Vorster op 20 September 1978 vir gesondheidsrede bedank. Hy was deur partygenoot Pieter Willem Botha opgevolg. Vorster het staatspresident geword, maar in 1979 moet hy as gevolg van die Inligtingsdebakel bedank. Voorheen de Verenigde Party


FSV 63 Luckenwalde is 'n sportklub uit Luckenwalde in die deelstaat Brandenburg in Duitsland. Behalwe sokker, het die klub ook 'n afdeling vir tafeltennis. Die klub is in 1963 gestig as 'n samesmelting van die sokkerafdelings van die klubs BSG Motor Luckenwalde en BSG Fortschritt Luckenwalde onder die naam TSV Luckenwalde. Die klub het in 1990 die huidige benaming aangeneem. Die klub is in 1906 gestig as BV 06 Luckenwalde. Die klub se grootste prestasie was om na 1933 in die Gauliga Berlyn-Brandenburg mee te ding op die hoogste vlak van die Duitse sokkerstruktuur. Die klub het ook in 1924 en 1928 die eindstryd van die Berlynse uitklopbeker gehaal, maar elke slag teen Hertha BSC Berlyn vasgeval. In 1945 is die klub deur die Geallieerdes ontbind en later herstig as SG Luckenwalde-Süd. Hierna is die klub by ZSG Luckenwalde ingelyf, maar het later weer onafhanklik geraak as TEWA Luckenwalde. Die naam het later verander na BSG Motor Luckenwalde. Die klub is in 1906 as Luckenwalder TS gestig. As 'n arbeidersklub het die klub voor 1933 in die ATSB se ligas meegeding en groot sukses behaal.


Die Suid-Afrikaanse parlementsverkiesing van 1987 het op 6 Mei 1987 plaasgevind. Dit is gehou gedurende 'n noodtoestand (krygswet) wat in 1985 afgekondig is as gevolg van (grootliks) swart opstand teen die apartheidsbeleid. In die aanloop tot die verkiesing breek Wynand Malan weg van die regerende Nasionale Party en saam met Denis Worrall, die terugkerende ambassadeur van Suid-Afrika in Londen, vorm hulle die liberale Onafhanklike Party (OP/IP) op 'n platform van dialoog met die opposisie, insluitende die verbande ANC. Die Konserwatiewe Party, gestig in 1981 toe dit van die Nasionale Party weggeskeur het onder die leierskap van Andries Treurnicht, het goed gevaar, en word die amptelike opposisie te koste van die Progressiewe Federale Party. Die regerende Nasionale Party (NP) van Staatspresident P.W. Botha het weer 'n oorweldige oorwinning behaal, maar is vir die eerste keer met 'n regse opposisie gekonfronteer. Die vorige amptelike opposisie, die liberale Progressiewe Federale Party van Colin Eglin, het 6 setels verloor. Die OP/IP van Malan het een setel gewen.


Ekaterinhof of Katharinahof (Russies: Екатеринго́ф) is ’n historiese distrik in die suidwestelike deel van Sint Petersburg, Rusland. Die naam het in 1711 ontstaan toe tsaar Pieter die Grote die Ekaterinhof-eiland en die aangrensende grond geskenk het aan sy vrou, die latere Katharina I van Rusland. Hy het ’n houtpaleis met twee verdiepings, ’n kanaal en hawe laat bou. Die projek is ná sy dood laat vaar en dis eindelik in 1924 in ’n brand vernietig. Hierdie artikel is merendeels vertaal vanaf die Engelse Wikipedia-artikel en:Catherinehof Hayden, Peter (2006). Russian Parks and Gardens. Frances Lincoln. ISBN 978-0-7112-2430-8. Дубяго Т. В. Русские регулярные сады и парки [Russiese Tuine en Parke]. Leningrad, 1963. Hierdie Rusland-verwante artikel is ’n saadjie. U kan help deur dit uit te brei. Koördinate: 59°54′11″N 30°15′36″O / 59.90306°N 30.26000°O / 59.90306; 30.26000


Die Marmerpaleis (Russies: Мраморный дворец; Mramorni dworets) was een van die eerste Nieu-klassieke paleise in Sint Petersburg, Rusland. Dit is oos van die Winterpaleis geleë. Dit is deur graaf Grigori Orlof, ’n minnaar van Katharina die Grote en een van die magtigste edelmanne van die 1760's, laat bou. Bouwerk het in 1768 begin volgens die planne van Antonio Rinaldi. Die naam kom van die oorvloedige gebruik van ’n groot verskeidenheid kleure marmer – van ’n growwe Finse graniet tot pienk Kareliese marmer en wit en blougrys Oeral-marmer. Altesaam 32 kleure marmer kan onderskei word. Die paleis huisves tans permanente uitstallings van die Russiese Staatsmuseum. Hierdie artikel is merendeels vertaal vanaf die Engelse Wikipedia-artikel en:Marble Palace Pawlowa, S.W. en Matwejef, B.M. Mramorni dworets. Sint Petersburg, 1996. Oechnalef, A.E. Mramorni dworets w Sankt-Peterboerge. Sint Petersburg, 2002. Hierdie Rusland-verwante artikel is ’n saadjie. U kan help deur dit uit te brei. Koördinate: 59°56′43″N 30°19′37″O / 59.94528°N 30.32694°O / 59.94528; 30.32694


'n Munisipaliteit is 'n groep woonareas (dorpe en stede) met die omliggende gebiede wat gesamentlik deur 'n politiek apparaat bestuur word. Munisipaliteite vorm in die meeste lande die onderste laag van die politieke bestuurstruktuur. In Suid-Afrika val plaaslike munisipaliteite onder beheer van distriksmunisipaliteite wat op hulle beurt onder die provinsiale regerings en die nasionale regering ressorteer. Munisipaliteite is (onder andere) vir die volgende verantwoordelik: Watervoorsiening Voorsiening van elektrisiteit Vuilisverwydering Rioolstelsel en afvoer van stormwater Instandhouding van parke en sportterreine Beplanning van stedelike gebiede Invordering van munisipale belastings Distriksmunisipaliteit Suid-Afrikaanse munisipale heraldiek Lys van munisipaliteite in Suid-Afrika Lys van munisipaliteite in Nederland Wikiwoordeboek het 'n inskrywing vir munisipaliteit. Hierdie artikel is ’n saadjie. Voel vry om Wikipedia te help deur dit uit te brei.


'n Digitale objek-identifiseerder (of DOI) is 'n nommer wat gebruik word om 'n dokument permanent te identifiseer sonder om na sy ligging te verwys. As voorbeeld kan 'n unieke nommer aan 'n wetenskaplike proefskrif of artikel toegeken word en dit dan later weer gebruik word om die dokument te vind. 'n DOI-opspoorstelsel word ingespan om die huidige ligging van die dokument te bepaal. As die dokument geskuif word, word slegs die opspoorstelsel met die nuwe ligging opdateer. Die DOI-opspoorstelsel. Hierdie artikel is ’n saadjie. Voel vry om Wikipedia te help deur dit uit te brei.


Die term midwinter of wintersonstilstand verwys na die kort oomblik wanneer die aarde se askanteling met 22 1/2° 26' sy grootste afstand van die son bereik. Nogtans word in die omgangstaal na die hele dag waarop die sonstilstand voorkom (21 of 22 Desember vir plekke in die Noordelike, 21 of 22 Junie vir plekke in die Suidelike Halfrond) as midwinter of eerste dag van die winter verwys. Die wintersonstilstand kom op die kortste dag (en langste nag) van die jaar voor en word veral in hoër breedtegrade duidelik waargeneem. Die son bereik dan sy laagste maksimale posisie in die hemel. Die dae word met die wintersonstilstand geleidelik langer en die nagte korter. Die wintersonstilstand het in elke beskawing sy eie spesifieke kulturele betekenis, maar word oor kulturele grense heen dikwels met hergeboorte verbind. 'n Groot aantal feesdae, feeste, rituele, byeenkomste of ander vierings het rondom midwinter ontstaan. Joelfees The Telegraph, 16 November 2017: First day of Winter: what you need to know about the Winter Solstice. Besoek op 22 November 2017 Circle Sanctuary: Celebrating Winter Solstice Geargiveer 24 November 2010 op Wayback Machine


Hintsa ka Khawuta (1789–1835) was 'n Xhosaopperhoof van die Gcaleka-stam. Hy is laat in die agtiende eeu gebore, en tree op die voorgrond tydens die Sesde Grensoorlog van 1835 teen die Kaapkolonie. Hy het uiteindelik vrede gesluit en aangebied om die Britte te help met die opspoor van gebuite beeste. Op een van die togte probeer hy egter ontsnap en hy word doodgeskiet op 12 Mei 1835. Hy is opgevolg deur sy seun, Kreli. Ensiklopedie van Suidelike Afrika, Eric Rosenthal, 1967 Hierdie artikel is ’n saadjie. Voel vry om Wikipedia te help deur dit uit te brei.


Die NG gemeente Linden was 'n gemeente van die Nederduitse Gereformeerde Kerk in die noordwestelike voorstad van Johannesburg met dieselfde naam. Op 1 Julie 2018 het dit met die NG gemeente Aasvoëlkop as die NG gemeente Aan-die-Berg saamgesmelt. In Ons gemeentelike feesalbum, 'n belangrike bron oor die ontstaan en geskiedenis van honderde NG gemeentes tot selfs in Kenia en Tanzanië, word die afstigting van die gemeente in een sin saamgevat: "Linden stig op 8 Oktober 1936 af van die moedergemeente Waterval met 'n aanvanklike ledetal van 670 en agt kerkraadslede." In Ons kerk in die Goudstad maak ds. A.P. Smit egter melding van 'n byna ses jaar lange "onverkwiklike" geskil tussen die kerkrade van Waterval en Johannesburg-Oos oor die vraagstuk van die dogtergemeente se afstigting. Die moontlikheid van Linden se afstigting is die eerste maal op 27 November 1927 in die kerkraadsvergadering van Johannesburg-Oos geopper na aanleiding van 'n brief van die kerkraad van Waterval, waarin hy versoek word om gedeeltes van Emmarentia, Parkhurst (sien NG gemeente Parkhurst) en Craighall aan die te stigte gemeente af te staan. Ds.


Die Republiek van Mordowië (Russies: Респу́блика Мордо́вия, Respoeblika Mordowija; Moksja/Erzia: Мордовия Республикась) is ’n republiek (’n deelgebied) van Rusland. Die republiek is geleë in die oostelike deel van die Oos-Europese Vlakte van die Russiese Federasie. Die westelike deel lê op die Oka-Don-vlakte en die oostelike en sentrale deel op die Wolga-hoogland. Die gebied is 26 200 km² groot en grens aan Nizjni Nowgorod-oblast, Tsjoewasjië, Oeljanofsk-oblast, Penza-oblast en Rjazan-oblast. Daar is sowat 114 riviere en 500 mere in Mordowië. Die belangrikste riviere sluit in die Alatir, Issa en Moksja. Volgens die 2002-sensus maak Russe 60,8% van die bevolking uit en etniese Mordwiniërs 31,9%. Die Mordwiniërs is ’n Finse groep wat twee verwante tale, Moksja en Erzia, praat. Ander groepe sluit in Tartare, Oekraïners en talle kleiner groepe. Die vroegste tekens van menslike lewe in die gebied is uit die Neolitiese Tydperk. Fins-Oegriese Mordwiniërs word genoem in bronne uit die 6de eeu. Later het hulle onder die invloed van Wolga-Bulgarye en Kiëf-Roes gekom.


Eckernförder SV is 'n sokkerklub uit Eckernförde in die deelstaat Sleeswyk-Holstein in Duitsland. Die klub is tans 'n suiwer sokkerklub, maar dit het voorheen verskeie ander afdelings gehad wat deur die jare vir verskillende redes ontbind het waarvan die laaste die tafeltennisafdeling in 2007. Die klub is op 2 Mei 1923 gestig as opvolger vir die sokkerklub Harmonia Eckernförde (gestig in 1919) en die sokkerafdeling van Eckernförder Männer-Turn-Vereins, wat terselfdertyd ontbind het. Die klub het sy beste jare tydens en net na die Tweede Wêreldoorlog gehad, aangesien daar 'n groot Duitse torpedolaboratorium in Eckernförde opgerig is wat 'n toestroming van potensiële spelers tot gevolg gehad het. Teen die einde van die oorlog was daar 'n toestroming van vlugtelinge uit Oos-Pruise na Eckernförde en is die klub versterk met minstens vier spelers wat vroeër vir die Oos-Pruisiese kampioen VfB Königsberg uitgedraf het. Die klub het in 1948 onsuksesvol aan die uitspeelwedstryde om promosie na die Oberliga Noord op die hoogste vlak deelgeneem. Hierna het die klub geleidelik 'n laer profiel begin handhaaf. Amptelike klubwerf


Sayabec (IFA : /se.bɛk/) is 'n dorp in die Franstalige provinsie Quebec (Kanada) met sowat 2 000 inwoners in 2011. Hierdie artikel is ’n saadjie. Voel vry om Wikipedia te help deur dit uit te brei.


'n Toutologie (afkomstig van die Griekse woord ταυτολογία, d.w.s. tauto logos, wat dieselde woord beteken) of stapelvorm is die benadrukking van 'n woord met 'n ander woord waarvan die betekenis so goed as dieselde is. Anders gestel is dit die opeenstapeling van woorde met dieselde betekenis, wat gevolglik oorbodige herhaling behels. Toutologie kom meer dikwels voor as 'n taalfout as 'n stylfiguur, maar in eersgenoemde geval is daar sprake van versteende gebruik. Baie vaste uitdrukkings is dan ook toutologieë. Ook kan 'n toutologie soms meewerk om 'n gevoel te versterk. Dit word nie as foutief beskou wanneer dit só aangewend word nie. By 'n pleonasme is die twee woorde nie sinonieme nie, maar word die betekenis van die een woord by die ander ingesluit, byvoorbeeld met "dood verdrink".


Staffordshire (uitgespreek /ˈstæfərdʃər/ of /ˈstæfərdʃɪər/, dikwels afgekort tot Staffs) is 'n graafskap in Engeland, in die Verenigde Koninkryk. Die graafskap grens aan Cheshire, Derbyshire, Leicestershire, Warwickshire, die West Midlands, Worcestershire en Shropshire. Staffordshire het 'n geskatte bevolking van 1 126 200 in 2017 gehad en is dus die 16de grootste graafskap in die land. Die administratiewe setel (county town) is Stafford. Wikimedia Commons het meer media in die kategorie Staffordshire. (en) Amptelike webwerf Hierdie artikel is ’n saadjie. Voel vry om Wikipedia te help deur dit uit te brei.


Odi-stadion is 'n meerdoelige stadion in Mabopane, Suid-Afrika. Die stadion word meestal vir sokkerwedstryde gebruik en is die tuisveld van die Garankuwa United-sokkerspan. Dit bied sitplek aan 60 000 mense. Odi-stadion is noord van Pretoria in Mabopane, binne die jurisdiksie van die Tshwane-metroraad geleë. Lys van stadions in Suid-Afrika Odi-stadion Geargiveer 8 Junie 2021 op Wayback Machine op worldstadiums.com Geargiveer 16 Maart 2006 op Wayback Machine Hierdie artikel is ’n saadjie. Voel vry om Wikipedia te help deur dit uit te brei.


Mbombela-stadion is 'n nuutgeboude 43 500-sitplek stadion en was een van die tien stadions wat tydens die FIFA Sokker-Wêreldbekertoernooi in 2010 vir wedstryde gebruik is. Dit is ses kilometers wes van Nelspruit in Mpumalanga, Suid-Afrika geleë. Die stadion is na die stad vernoem, wie se amptelike naam deur die Suid-Afrikaanse regering in Oktober 2009 in Mbombela verander is. Maar FIFA se 2010 Wêreldbeker-sokkertoernooi-webwerf het na die stad as Nelspruit verwys. Die stadion is die middelpunt van 'n voorgestelde wyer sportsgebied met atletiek en krieket sowel as ander sportsoorte. Die R1 050 miljoen se sportfasiliteite was gereed vir gebruik voor begin van die Wêreldbeker-sokkertoernooi in Junie 2010. Die stadion is moontlik gemaak deur befondsing van belastingbetalers. Die Springbokke het op 21 Junie 2014 'n rugbytoetswedstryd hier teen Wallis gespeel, wat hulle naelskraap met 31 - 30 gewen het. Hoofartikel: FIFA Sokker-Wêreldbekertoernooi in 2010. Hoofartikel: Afrikanasiesbeker 2013. Lys van stadions in Suid-Afrika "Mbombela-stadion: die stadions vir die 2010 FIFA Wêreldbekertoernooi in Suid-Afrika" (in Engels). FIFA.com. Geargiveer vanaf die oorspronklike op 11 Januarie 2020. Besoek op 18 Mei 2010.


Die MMR-entstof is 'n entstof wat gebruik word om kinders teen pampoentjies, masels en Duitse masels in te ent. (Die gebruiklike afkorting MMR staan in Engels vir measles, mumps and rubella.) Alhoewel hierdie besmetlike siektes deur die meeste mense as onskuldige kindersiektes beskou word, kan 'n baie klein deel van die gevalle op 'n lang termyn vir ernstige komplikasies sorg, soms selfs 'n lewenslange gestremdheid. Duitse masels kan by swanger vroue ook groot skade aan die ongebore kind veroorsaak, soms selfs 'n spontane aborsie. Pampoentjies kan in seldsame gevalle tot breinvliesontsteking lei of onvrugbaarheid by mans. Meeste lande bied hierdie drie-in-een inenting, aangesien dit as veiliger as drie aparte inentings beskou word. In Suid-Afrika kry kinders slegs 'n maselsinenting van die staat, terwyl MMR meestal in die privaatsektor toegedien word. Die individuele komponent-virale stamme van die MMR-entstof is ontwikkel deur voortplanting in diere en menslike selle. Die lewende virusse vereis dierlike of menslike selle as 'n gasheer vir die produksie van meer virusse. Byvoorbeeld, in die geval van pampoentjies en maselvirusse, is die virusstamme gekweek in geëmbrioneerde-hoendereiers en kuikenembrio-selkulture.


Margrethe II (Margrethe Alexandrine Þórhildur Ingrid, gebore 16 April 1940) is sedert 1972 koningin van Denemarke. Sy is die eerste vroulike heerser van die land ná Margrethe I, wat van 1388 tot 1412 oor die Skandinawiese lande geheers het tydens die Kalmarunie. Koningin Margrethe II se amptelike slagspreuk is: Die Hulp van God, die Liefde van die Volk, die Krag van Denemarke.. Prinses Margrethe is in die Amalienborg-paleis in Kopenhagen gebore as die oudste kind van Frederik IX en sy vrou, kroonprinses Ingrid. Omdat koning Christiaan X in dié tyd ook koning van Ysland was, het die prinses die Yslandse naam Þórhildur gekry as eerbetoon aan die mense van dié land. Dit word gespel met die Yslandse letter thorn, wat ook as "th" geskryf word, en haar naam word dus soms "Thorhildur" gespel. Margrethe is nie as troonopvolger gebore nie. Weens die Saliese wet, wat ook in Denemarke van krag was, kon net mans die troon bestyg nadat die Glücksburg-tak aan die bewind gekom het. Sy het nie broers gehad nie en haar oom Knud was die waarskynlike troonopvolger.